recursal/SuperWikiNEXT-32B huggingface dataset:
**朱光**（1906年10月10號—1969年3月9號），原名**朱光琛**，用過嘅名有**朱曼生**、**朱愈之**，廣西博白人，中共政治人。1930年加入咗共產黨，參加過長征。參與過廣州暴動後，派咗去上海搞地下文宣活動。1932年再派咗去鄂豫皖蘇區，做紅四方面軍政治部秘書長。到咗延安搞戲劇俾毛澤東等人睇中，跟著一路升官。1945年後俾指派到東北，先後接掌齊齊哈爾同長春嘅中共市委書記。中共建政後，由1949年10月到1960年10月，一路做過廣州市軍管會副主任、廣州市副市長、廣州市市長。主政廣州有十一年。

生平
--

### 早年

1927年四一二事發後，到咗省城考入咗廣東國民大學，成為埋共青團廣州市委委員，同年12月廣州暴動入邊，帶著十幾個青頭仔會同工人赤衛隊衝入咗差局，佔領間屋當成係少年先鋒隊嘅指揮部。暴動失敗後經香港返咗廣西，被指定做共青團廣西省委嘅負責人。1928年夏，中共廣西特委再派咗朱光去上海，跟著佢用咗上海藝術大學學生嘅身份，成立咗上海藝術劇社搞地下文宣活動。1930年夏轉正成共產黨員。1931年中華蘇維埃共和國成立嘅時候，朱光就喺上海度親手繪製同刻板中共新政權嘅第一張貨幣。

### 平步青雲

1937年初朱到達咗延安，主要係繼續演戲劇，喺演《血祭上海》一劇時，受到咗毛澤東等高層讚揚，跟著就俾指派做魯迅藝術學院嘅秘書長。佢同廖承志嗰時被譽係「紅軍劇社兩演員」。1938年5月被調咗做馬列學院秘書長，仲同余修拉埋天窗，同年11月再調任朱德總司令嘅秘書兼第十八集團軍總部秘書長。1940年春離開咗集團軍，調咗去多處部隊度做宣傳部長。到中共嘅新冀魯豫軍區1944年成立後，就任命佢做軍區嘅政治部主任。   

### 國共內戰時期

睇埋：1945年嘅國共衝突同埋長春圍城
中日戰爭後，中共決定咗要進軍東北，朱光同曹里懷就接受咗指派，由冀魯豫根據地率領少數幹部同部隊喺1945年5~10月下旬到咗東北，參與東北度嘅戰役活動。呢個期間朱被派咗去齊齊哈爾擔任中共市委書記，佢喺當地創建咗嫩江軍政幹校仲親任校長，又細緻咁制訂啲宣傳中共各項政策仲有接收政權、鎮壓其他反對勢力嘅工作方案，維持著管治當地嘅秩序。

到中共東北軍打贏咗長春圍困戰後，朱光再俾中共調派做長春市第一任嘅黨委書記，由佢主持逐步恢復返受圍困戰摧殘嘅長春市內秩序。

### 接掌廣州

1952 做咁廣州中蘇友好協會副會長時嘅朱光，同楚拉基
中共建政後，朱由於有返管治城市嘅經驗而被指派南下，喺1955年1月——1960年11月期間，擔任咗中共廣州第一至三屆人民委員會廣州市市長。朱主政廣州嘅時候，係大力協助返葉劍英同何偉等處理廣州管治度嘅各項工作，為咗掌控當地而不惜一切有殺錯無放過。做過嘅事幹有：沒收大量民眾私有企業等資產，搞咗唔少同中共立場唔一致嘅社團。其次仲有份大推三反五反、中共三面紅旗（總路線、大躍進、人民公社）運動。任內朱仲參與過廣州嘅推普同簡化中文運動。喺1959年1月14號嘅廣州市推廣普通話、促進文字改革動員大會度，宣佈咗成立廣州市文字改革協會籌備會，朱光就做咗主任委員。

### 晚年

1960年，朱光赴北京任國務院對外文化聯絡委員會副主任，負責對外文化交流工作。1965年轉任中共安徽省委常委、安徽省副省長。到咗第二年嘅春季文革開始咗，朱光就遭到咗批鬥，被加上對抗「文化大革命」、「死保李葆華」同叛徒特務等嘅罪名。

1969年3月9號，朱喺安徽合肥一間關押老幹部嘅房間入邊死咗，成為咗第一個「文革」入邊畀人批鬥死嘅前廣州市市長。

1978年當局平反咗朱，仲追認佢做革命烈士。

睇埋
--

* 廣州暴動
* 長春圍城戰

攷
-

1. 1 2 3  李衛平. 〈戴鐐銬走過長征路的忠貞戰士朱光〉. 《炎黃春秋》. 原著喺2020年8月31號歸檔.
2. ↑  朱光 互聯網檔案館嘅歸檔，歸檔日期2020年8月31號，. 2008-01-04 广州市革命回忆录专题文库 广州图书馆
3. 1 2  长春地情活页 2012年 第6期 互聯網檔案館嘅歸檔，歸檔日期2020-08-31. 长春市地方志编纂委员会 2014-04-15
4. ↑  曹里怀-解放长春、天津 郴州文史
5. ↑  朱光传 互聯網檔案館嘅歸檔，歸檔日期2020年4月24號，. 胡提春 叶创昌 黄永镇 广州文史
6. 1 2  朱光——首名在「文革」中批鬥致死的前任廣州市市長 記朱光含冤離世五十周年 建燁 香港獨立媒體

出面網頁
----

* 根治水患，广州四大人工湖的来历！
* 从玉林走出去的广州市长[*失咗效嘅鏈*]

|
|  |
| 前任：**何偉** | **廣州市人民委員會市長**1956年－1960年 | 繼任：**曾生** |
唔好同**中華人民共和國最高領導人**搞亂。

**中華人民共和國主席**，簡稱「國家主席」，係中華人民共和國掛名嘅虛位國家元首，由全國人民代表大會選出，職責係代表中國從事外交活動，呢個位本身冇實權，得名譽性同象徵性，而家由中共總書記同軍委主席兼任先至掌握權力。中國國家主席喺1954年開始設立，曾經出缺同廢除長達15年，重新設立之後由中共元老同總書記先後出任。歷史上，國家主席冇出現多過一個候選人，而呢個候選人實際上由中共中央政治局提名，任期5年，1982年至2018年嘅憲法規定最多連任一次。

中國國家主席喺1954年第一屆全國人大開始設立，前身係中央人民政府委員會。1968年文化大革命期間，國家主席劉少奇被打倒後呢個職務懸空，由國家副主席董必武同埋宋慶齡兩個人代理。之後黨主席毛澤東想廢咗國家主席呢個位，同反對嘅副主席林彪爆發「國家主席存廢之爭」。到咗1975年第四屆全國人大修憲廢除國家主席同副主席，1982年第四部憲法又有返，第二年由中共元老李先念喺1983年當選。而家國家主席係習近平，佢喺2013年3月嘅第十二屆全國人大上面首次當選，之後喺2018年3月修憲廢除連任限制，再喺2023年3月破紀錄開始第三個任期，係任期最長嘅國家主席。

從實權到虛位元首
--------

內文：虛位元首
國家主席唔領導任何國家機關，唔負責實際工作
1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。憲法第三章第二節規定：「根據全國人大同佢嘅常委會決定」公布法律、任免國務院總理同埋國務院人員、特赦、宣布緊急狀態、動員、授國家勳章；代表中國做國事，「根據全國人大常委會決定」派遣同叫返駐外國全權代表，批准同埋廢除國際條約同埋重要協定。冇咗獨立嘅權力，而名義上嘅兵權就畀咗國家中央軍事委員會。

而家國家主席冇實權，係「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權元首。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。

黨內排名高低變化
--------

內文：中華人民共和國領導排名
因為做緊中國共產黨中央委員會主席（黨主席），所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇嘅排名跌到落第八，跟住被開除出黨。李先念做國家主席嗰陣，喺中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同軍委主席鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。

歷任中國國家主席
--------

### 中央人民政府主席

* 毛澤東（1949年10月－1954年9月）

### 中華人民共和國主席

1. 毛澤東（1954年9月－1959年4月）
2. 劉少奇（1959年4月－1968年10月）
	* 董必武（代主席：1972－1975年）
	* 宋慶齡（名譽主席：1981年5月）
3. 李先念（1983年6月－1988年4月）
4. 楊尚昆（1988年4月－1993年3月）
5. 江澤民（1993年3月－2003年3月）
6. 胡錦濤（2003年3月－2013年3月）
7. 習近平（2013年3月－至今）

註
-

1. ↑  中國憲法第62條
2. ↑  彭耀祖／整理報導韓瑩 (2023-03-11). 〈2952全票通過 習近平連做3任中國國家主席 ｜ 公視新聞網 PNN〉. 《公視新聞網 PNN》. 原先內容歸檔喺2023-03-14. 喺2023-03-14搵到.
中曾根康弘
**中曾根康弘**（1918年5月27號—2019年11月29號）係日本政治人，屬於自由民主黨，係日本第71至73屆首相（任期1982年11月27號至1987年11月6號，前任鈴木善幸）。2019年11月尾喺東京都內嘅醫院過身，享壽101歲。係繼東久邇宮稔彥王後，第二位過百歲嘅原日本首相。

經歷
--

中曾根康弘喺群馬縣高崎市出世，喺東京帝國大學（而家東京大學）法學部畢業。第二次世界大戰嗰陣時喺大日本帝國海軍服役。1946年，中曾根康弘做日本眾議院議員。1982年做日本首相。

中曾根康弘嘅政治立場成日搖擺不定，所以畀當地傳媒叫「風見雞」（牆頭草嘅意思）。

中曾根康弘嘅民族主義傾向係比較出名嘅，1985年8月15號日本戰敗40周年嗰陣時佢就公開參拜靖國神社。

1986年，佢嘅內閣文部大臣藤尾正行公開話「我唔覺得東京審判係啱嘅」、「南京大屠殺同廣島市原子彈爆炸邊個規模大？所以一定要重新諗過東京審判嘅性質同意義」，受到國內外強烈抨擊，冇辦法唔辭職。1987年，竹下登繼中曾根康弘出任日本首相。

參考
--

1. ↑  前日相中曾根康弘辭世 享壽101 2019-11-29 中時電子報

|  |  |
| --- | --- |
| 權威控制 | 
* WorldCat
* VIAF: 102183228
* LCCN: n82121868
* ISNI: 0000 0000 8170 8270
* GND: 119127962
* SUDOC: 05581378X
* BNF: cb13605087q（資料）
* BIBSYS: 90751794
* NLA: 35696972
* NDL: 00052777
* CiNii: DA01443346

 |



|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
聖地牙哥加州大學圖書館
**粗獷主義**（英文：Brutalism，又叫**蠻橫主義**或**粗野主義**）係建築流派嘅一種，可以歸入現代主義入面。主要喺1953至1967年之間流行，由功能主義發展而來。

佢嘅建築特色係不修邊幅嘅鋼筋混凝土或者其他材料嘅毛糙、沉重同粗野感。

歷史
--

呢個詞最早係由瑞典建築師漢斯·阿斯普隆德（Hans Asplund）用嘅，用嚟描述烏普薩拉嘅建築物「Villa Göth」（1950年起好）。當時佢係用瑞典文「nybrutalism」（新粗獷主義），後嚟米高·范翠斯等等嘅英格蘭建築物都用呢一個名，個概念去到英國嘅史密森夫婦（Alison & Peter Smithson）手上有進一步嘅發展。建築評論家雷納·班海姆喺1966年出版《The New Brutalism: Ethic or Aesthetic?》，令 Brutalism 這個字開始傳開去。

勒·柯比意係粗獷主義嘅代表人物，代表作包括馬賽公寓同印度昌迪加爾法院。呢啲建築物用當時好少見嘅混凝土預制皮直接相接，無任何修飾，預制板無打磨，甚至連安裝模板嘅痕跡都仲喺到。

受「粗獷主義」影響嘅仲有英國嘅詹姆士·史特靈爵士（萊漢姆住宅）、美國嘅保羅·魯道夫（耶魯大學建築系館）、美國嘅路易·康（李查醫學研究中心）、德國嘅葛腓烈·般姆、日本嘅前川國男（京都文化會館、東京文化會館）同佢嘅學生丹下健三（山梨縣文化會館）等等。

喺前蘇聯國家，設計呢種建築唔單止係為咗藝術，而係共產黨為咗應付大量建設需求，產生咗一種叫赫魯雪夫樓嘅建築物，成為社會主義地區嘅主要風格。

亞洲例子
----

* 新加坡珍珠苑（英文：Pearl Bank Apartments）（拆咗）新加坡珍珠苑（英文：Pearl Bank Apartments）（拆咗）
* 菲律賓商業銀行和信託公司大樓菲律賓商業銀行和信託公司大樓
* 日本國立京都國際會館日本國立京都國際會館
* 台灣三信家商波浪大樓台灣三信家商波浪大樓
* 香港中文大學胡忠多媒體圖書館香港中文大學胡忠多媒體圖書館

參考資料
----

1. ↑  Meades, Jonathan (13 February 2014). "The incredible hulks: Jonathan Meades' A-Z of brutalism". The Guardian. 原著喺2021-03-29歸檔. 喺11 March 2014搵到.
2. 1 2  Golan 2003, p.3 互聯網檔案館嘅歸檔，歸檔日期2007年8月30號，..

* Romy Golan, Historian of the Immediate Future: Reyner Banham – Book Review Wayback Machine嘅版面存檔備份, *The Art Bulletin* June 2003, Retrieved 29 December 2014

外部連結
----

* BRUTALISM:ONLINE Wayback Machine嘅版面存檔備份，記錄世界各地的粗野主義建築
* "The incredible hulks: Jonathan Meades' A-Z of Brutalism" Wayback Machine嘅版面存檔備份
* From Here to Modernity Wayback Machine嘅版面存檔備份
* "Bunkers, Brutalism and Bloodymindedness" 2-part BBC Documentary Wayback Machine嘅版面存檔備份
* "Symbols in Transition" Documentary film regarding the post-89 handling of the political symbols and buildings of eastern Europe Wayback Machine嘅版面存檔備份
* "The New Brutalism" Brutalist, Rationalist, Modernist architectural photography[*失咗效嘅鏈*]
* Ontario Architecture: Brutalism Wayback Machine嘅版面存檔備份
* Google Community "Architecture of Brutalism" – many current photographs and links Wayback Machine嘅版面存檔備份
搵緊第二樣意思嘅話，請睇〈**陳坤 (搞清楚)**〉。

**陈坤**（1976年2月4號—），係中國演員、歌手，喺重慶市出世，北京電影學院畢業，因為主演《雲水謠》、《畫皮》獲得華表獎、百花獎最佳男主角。經典角色係《龍門飛甲》中嘅雨化田。2016年主演《尋龍訣》票房過16億。陳坤連同鄧超、劉燁、黃曉明合稱「四大中生」。

生平
--

陳坤1995年離開家鄉重慶到北京，考入東方歌舞團（目前中国国家歌舞团）任独唱歌手；1996年，陈坤考入北京电影学院表演系本科。

1999年主演電影《國歌》步入影壇，隨後主演中法合拍影片《巴尔扎克和小裁缝》赢得好評；以《像霧像雨又像風》、《金粉世家》等電視劇獲得廣泛關注，後憑電影《雲水謠》、《畫皮》獲華表獎、百花獎雙料影帝。近年喺《龍門飛甲》、《畫皮》、《讓子彈飛》、《建國大業》、《尋龍訣》、《火鍋英雄》等電影中更顯蛻變，塑造多個風格迥异，令人印象深刻的角色，演技漸成大器。

演艺之外热心公益，陈坤于2011年发起心灵公益项目"行走的力量"，在社会上引起广泛反响。"行走的力量"旨在号召人们通过最本能的行走，在行走中安静下来，与自己的内心对话，获取正面的内心能量，并将正能量传播给他人。记录心路历程的个人随笔集《突然就走到了西藏》畅销50余万册，登上畅销作家榜。2012年陈坤担任联合国儿童基金会中国大使，推广呼吁保护儿童权益；并持续捐助大爱清尘、关爱老兵、大病医保等民间慈善项目。

2010年7月，陈坤結束同榮信達嘅十年經紀約，成立自己嘅工作室"东申童画"。2013年11月获得奥地利大使馆颁发嘅"雪绒花"勋章。

經歷
--

1976年2月4號陈坤出世于重庆市江北区，童年时父母离异，家境贫困，陈坤跟住外婆生活，直至11岁先返到阿媽身边。初中就读重庆市江北区字水中学，高中就读重庆学田塆职业中学。为咗喺经济上自立，并帮助负担家庭开支，陈坤喺高中时开始半工半读，先后任印刷所打字员、酒吧服务员、驻唱歌手，后得到重庆歌剧院王梅言老师嘅声乐指导，1995年考入东方歌舞团，担任独唱歌手。

1996年离开东方歌舞团；同年，陈坤陪友人报考北京电影学院，却以专业课第一名嘅成绩考进北京电影学院表演系本科班。2000年毕业于北京电影学院表演系96级，获文学学士学位。2010年，北京电影学院举行60年校庆，陈坤获颁电影学院优秀毕业生奖。

1999年，大學三年级嘅陳坤陪同女同學白雲同孔维去試戲，意外被導演吳子牛相中，出演建國50周年嘅獻禮影片《國歌》，嗰條片攞咗年度票房第四名嘅票房成績，係陳坤嘅首部影視作品。

2002年，主演法國导演戴思杰執導嘅電影《巴爾扎克和小裁缝》，嗰個電影提名第61届金球奖最佳外語片，入圍第55屆戛纳电影节"一種注視"單元，聯合周迅同導演戴思杰應邀出席戛纳電影節開幕式。

2003年，主演改编自張恨水同名小說嘅电视剧《金粉世家》，攞得中央電視台年度收視冠軍，陳坤出演令人又愛又恨卻欲罢不能嘅男主角金燕西，呢一角色都係陳坤初期嘅代表角色。

陳坤一直以其獨特嘅憂鬱气质得到觀眾愛戴，但亦因為咁惹起質疑。不過，佢透過一系列作品如《建國大業》中嘅蔣經國、《讓子彈飛》中嘅胡萬同《錢學森》中精湛嘅表現讓觀眾感到耳目一新，證明咗其演技嘅实力。

陳坤喺自傳《突然就走到西藏》中首次披露2003年到2007年間被憂鬱症困擾嘅經歷，希望借此表達信仰同定力可以助人闖出陰霾。佢喺2010年成立公司東申童画同公益項目"行走的力量"鼓励人哋透過行走去搵到内心，並抱着樂觀嘅心去待人處事。

陳坤主演嘅《晝皮II》喺2012年創下7億人民幣票房記錄，但佢毅然決定停落嚟休息，專注發展公益項目，並回歸生活琢磨演技。

2014年，佢為支持香港新晉導演，以零片酬出演電影《過界》，首次喺電影里挑戰咗一個中年父親嘅角色，煙不離手，為角色不惜增肥15斤，憑《過界》獲得摩洛哥薩累國際婦女電影節最佳男演員獎。

陳坤直到而家未婚，但有一個仔「優優」，大名陳尊佑，2002年出世。

2017年，陳坤以總監製身份參與到中國國產動畫《全職高手》之中，呢個係陳坤第一次為影視作品擔任總監製。

參考
--

1. ↑  〈陈坤成龙王祖贤 明星私生子悲惨命运曝光/图〉. 《中国日报网》. 原著喺2015-09-24歸檔.
2. ↑  〈《全职高手》动画7日开播 陈坤首次担任监制〉. 凤凰网. 2017-04-07. 喺2017-05-31搵到.

參考書
---

* 尘尘; 解语; 袁艺 (2007-09-01). 〈〈陈坤：酸涩少年的收货季节〉〉. 《《青年文摘》》. 北京市朝阳区: 中国青年出版社. pp. 48–54. ISBN 978-7-5006-6471-0.

出面網頁
----


維基同享有多媒體嘅嘢：  
**Chen Kun**

* 陳坤喺豆瓣電影嘅資料（大陸簡體）
* 东申童画官方网站
* 陳坤嘅新浪微博（需要註冊）
* 陳坤嘅Instagram頁
* 陈坤人人网主页
* 陈坤同名网站
* 陈坤国际影友会
* 陈坤日本131路
* 陈坤在IMDB上的简介

|  |  |
| --- | --- |
| 權威控制 | 
* WorldCat
* VIAF: 75707883
* LCCN: no2005121638
* ISNI: 0000 0001 1448 3101
* GND: 142840459
* SUDOC: 079041051
* BNF: cb145662851（資料）
* BIBSYS: 4102232
* MusicBrainz: 1c6617de-6c56-4210-a779-4303387f098f
* NKC: xx0161925
* BNE: XX4980043

 |
一份用李卡特量表嘅英文問卷
**性格測驗**（英文：**personality test**）泛指用嚟量度一個人嘅性格嘅心理測驗。

基礎
--

內文：心理測量學同性格
喺嚴格心理學上，性格係指一個個體特有（即係同第啲個體唔同）嘅行為、情緒或者認知特性：想像一個人，佢可以想像成一個會由刺激俾反應嘅系統，而人係有個體差異嘅生物物種；就算接收嘅刺激完全一樣，唔同人都可能會有唔同反應，例如外向度高嘅人喺見到新朋友（刺激）嗰陣，比較有可能會作出「主動行埋去結識」嘅反應，而外向度低嘅人喺同一個情況下會「主動行埋去結識」嘅機會就比較低。

廿世紀性格測驗嘅常見做法係用李卡特量表，指每一條題目都係一句句子，而受試者要做嘅係睇每條題目，用數字答自己有幾同意嗰句句子講嘅嘢。例如量度一個人有幾容易驚嘅李卡特式性格測驗望落會似係噉嘅：

```
 If approached by a suspicious stranger, I run away.
   （翻譯：「如果有個可疑嘅陌生人行埋嚟，我會走佬。」）
 If the fire alarm rings, I immediately rush out of the building.
   （翻譯：「如果火警鐘響，我會即刻跑出去棟建築物外面。」）
 ...
```

每一條題目受試者都係要填一個 1 至 5 嘅數字，當中 1 分表示好唔同意嗰句句子，5 分表示好同意，3 分表示中立。

假設多數受試者都係願意同有能力俾準確資訊嘅話，呢個性格測驗上嘅分數理應會一定程度上噉反映一個人幾容易驚。呢類性格測驗雖然話唔係完全靠得住，但經已相當有用－例如有個能夠「多數時候都準確噉量度」到外向度嘅問卷，而研究又發現外向度喺某啲情況下能夠預測一個員工嘅工作表現，噉呢個問卷就會喺管理上就有可能可以攞嚟幫手度請員工上嘅考量。

睇埋
--

* 智商測驗
* 見工

歐詞
--

1. ↑  Likert scale

註釋
--

1. ↑  原則上，好似人腦呢啲噉嘅複雜系統本質上就永遠會有不確定，所以任何嘅心理測量架生頂櫳只會做到「多數時候啱用」，而唔會做到「喺所有個案當中啱用」。

攷
-

1. ↑  Corr, Philip J.; Matthews, Gerald (2009). *The Cambridge handbook of personality psychology* (1. publ. ed.). Cambridge: Cambridge University Press.
2. ↑  John, O. P. Robins, R. W. & Pervin, L. A. (Eds.). (2010). *Handbook of personality: Theory and research*. Guilford Press.
3. ↑  Eysenck, H. J. (Ed.). (2012). *A model for personality*. Springer Science & Business Media.
4. ↑  Likert, Rensis (1932). "A Technique for the Measurement of Attitudes". *Archives of Psychology*. 140: 1–55.
5. ↑  Blickle, G. Meurs, J. A. Wihler, A. Ewen, C. Merkl, R. & Missfeld, T. (2015). Extraversion and job performance: How context relevance and bandwidth specificity create a non-linear, positive, and asymptotic relationship. *Journal of vocational behavior*, 87, 80-88.
**勾踐**（粵拼：ngau1 cin5；又寫**句踐**；—前464年；出土文物「越王勾踐劍」寫做**鳩淺**；司馬貞《史記索隱》入便嘅《紀年》叫**菼執**），係中國春秋時代後期嘅越國君主。老豆係越侯允常。唔知生年，前496年至前464年在位。

生平
--

### 大敗

內文：闔閭
勾踐即位後稱王，吳王闔閭乘機攻越。越國派敢死嘅人排成三列行到去吳軍陣前，高聲大嗌之後攞劍集體自殺，越軍趁吳國軍隊睇嗰陣猛攻，喺槜李大敗吳軍，闔閭嘅手指頭傷咗，冇幾耐因傷重而死。闔閭臨死遺囑佢個仔夫差：「必毋亡越！」夫差即位做吳王之後，勵精圖治準備攻越報仇。勾踐唔聽范蠡勸阻，倉促下搶先出兵攻吳，喺夫椒（今江蘇吳縣西南太湖中）大敗。吳軍佔領越都會稽，將勾踐困喺會稽山。范蠡建議勾踐用卑辭厚禮向吳求降，如果唔掂，就由勾踐親自去吳國做人質。勾踐採納咗呢個一建議，一面準備死戰，一面派文種向吳王求和，用財寶賄賂吳太宰伯嚭，又獻上美女西施。夫差喺伯嚭勸說下同越國議和，率軍翻吳。勾踐向越國臣民下詔罪己，然後去吳國做夫差嘅工人，食屎，最終擺到夫差嘅信任，三年後釋放翻越國。

### 臥薪嘗膽同滅吳稱霸

內文：臥薪嘗膽同吳國
勾踐翻去越國之後發誓復仇滅吳，臥薪嘗膽，休養生息，重用範蠡、文種等人，「十年生聚、十年教訓」。《史記·貨殖列傳》話：「計然之策七，越用其五而得意。」又話：「修之十年，國富，厚賂戰士。士赴矢石，如渴得飲。遂報強吳，觀兵中國，稱號五霸。」一年，越國向吳國進貢蒸熟嘅種子，令第二年吳國大飢，削弱咗吳國嘅國力。冇幾耐，勾踐趁夫差走咗，乘虛而入，最尾響勾踐二十四年（前473年）亡吳。稱霸中原。

參攷
--

1. ↑  （白話文）〈中國名劍介紹——越王勾踐〉. 原著喺2008年9月16號歸檔. 喺2014年6月18號搵到.
2. ↑  《史記‧越王句踐世家》司馬貞「索隱」，1747頁。

| * 睇
* 傾
* 改
中國春秋諸侯列國 |
| --- |
| 春秋五霸 | 齊桓公  · 晉文公  · 楚莊王  · 吳王闔閭  · 越王勾踐（部分史料認爲秦穆公同宋襄公入列到五霸，代替咗闔閭同勾踐） |
| 強國 | 魯  · 宋  · 燕  · 吳  · 越  · 衞  · 鄭  · 齊（姜齊同田齊）  · 晉  · 陳  · 秦  · 蔡  · 楚 |
| 地方上主要諸侯國 | 

|  |  |
| --- | --- |
| 山東一帶 | 齊（姜齊同田齊）  · 魯  · 滕  · 郕  · 曹  · 紀  · 鄅  · 莒  · 邾  · 郯 |
| 河南一帶 | 鄭  · 宋  · 衞  · 陳  · 蔡  · 許  · 申  · 東虢  · 蘇  · 杞  · 蔣  · 呂  · 唐 |
| 山西一帶 | 晉  · 西虢  · 北虢  · 虞  · 賈 |
| 陝西一帶 | 秦  · 梁  · 毛 |
| 湖北一帶 | 楚  · 隨  · 那  · 鄧  · 權  · 鄖  · 絞 |
| 河北、遼寧一帶 | 燕  · 中山  · 邢  · 單  · 孤竹 |
| 四川一帶 | 巴  · 蜀 |
| 江蘇、浙江、安徽一帶 | 吳  · 越 |

 |
| 其他諸侯國 | 郜  · 霍  · 鞏  · 萊  · 凡  · 召  · 郇  · 息  · 雍  · 邘  · 原  · 魏  · 應  · 胙  · 祭  · 鄫  · 酆  · 畢  · 鄶 |
**伍山河**，香港親中派基督教人士，曾經係五旬節聖潔會永光書院校監**，**自1995年起任五旬節聖潔會香港區總監督，成為香港第一位華人總監督。

早年生涯
----

佢喺一次接受《基督日報》訪問嘅時候，睇到自己以前係街童，衰到極點，嫖、賭、飲、蕩、吹都試過。

政治及社會問題立場
---------

佢係親中派人士，曾經支持同屬親中派嘅梁美芬參選2007年香港區議會選舉。佢又曾經喺2012年除夕一次教會活動興奮大談自己同中聯辦主任仲有梁振英合照，又大讚中聯辦主任好人。另外，數碼廣播停播喺2012年被逼停播，社會廣泛關注傳媒自由嘅問題，但伍山河就被部分教友指佢私底下曾經批評創辦人鄭經翰，話停播嘅原因都係因為佢譁眾取寵。

2005年初，佢曾經表示支持就性傾向歧視立法、賭波合法化和娼妓合法化，認為就算基督徒唔應該做呢啲嘢，但大家無權阻止非基督徒咁做。

爭議
--

### 講道期間發表侮辱女性言論

喺2009年11月，佢去咗香港中文大學崇基學院神學院出席一次神學日活動，但講道期間發表咗一啲侮辱女性言論，例如話昔日教會嘅女傳道「肥肥矮矮腳粗粗、唔靚」，話佢哋係教會嘅羞辱，又話「唔係靚嘅女仔就唔接受讀神學」。結果被神學院學生會發表聲明譴責。

### 對政治議題喺教會內嘅討論持雙重標準

佢曾經喺2020年香港反送中運動等社會風波期間，喺五旬節聖潔會通訊撰文聲稱唔能夠讓社會議題騎劫教會，但自己就曾經多次高調將政治議題引入教會，包括2008年高調為親中派梁美芬助選、2016年喺教會舉行撐「一帶一路」宣教祈禱會、以及喺旗下學校舉辦「一帶一路」考察團，比一啲教友批評。

參考
--

1. 1 2  〈基督日報(香港) - 伍山河牧師：教會要建立抗衡文化〉. *www.gospelherald.com.hk*. 喺2023-01-25搵到.
2. ↑  〈作為記錄——當年支持梁美芬這狗屁邏輯法學白痴的基督教內人士〉.`{{cite web}}`: CS1 maint: url-status (link)
3. 1 2  門徒媒體 (2021-01-03). 〈[匿名爆料]伍山河牧師自誇與中聯辦主任合照 抹黑鄭經翰「譁眾取寵」〉. 《門徒媒體》 (臺灣中文). 喺2023-01-25搵到.
4. ↑  〈報導：五旬節聖潔會伍山河牧師支持訂立性傾向歧視法〉.`{{cite web}}`: CS1 maint: url-status (link)
5. ↑  〈伍山河失言風波崇基學生會回應報章報道（12月10日消息）〉. *christiantimes.org.hk*. 喺2023-01-25搵到.
6. ↑  〈講道涉嫌歧視 教會高層道歉 指昔日女傳道「肥矮腳粗」〉. 《明報》. 2009-12-06.`{{cite news}}`: CS1 maint: url-status (link)
7. ↑  〈莫似伍山河牧師「政治騎劫」教會。讓「救贖之光」燃亮社會！ | 輔仁文誌〉. *www.vjmedia.com.hk*. 原著喺2021-11-20歸檔. 喺2023-01-25搵到.
**魯爾·艾比奧爾**（**Raúl Albiol Tortajada**，又可簡稱魯爾或艾比奧爾，1985年9月4號—）係西班牙一位足球員，司職中堅或防守中場，擅長用右腳，左腳亦相當可靠，有唔錯嘅控球能力，魯爾·艾比奧爾擁有高大嘅身材，身手同樣敏捷，防守技術十分全面。而家效力西班牙球隊維拉利爾足球會。佢亦係西班牙國家足球隊成員。

球員生涯
----

### 球會

魯爾·艾比奧爾9歲嗰陣，佢阿爸當時係華倫西亞自治區一間細球會Benidorm CD（英文：Benidorm CD）嘅名宿，所以小朋友時嘅魯爾·艾比奧爾喺Benidorm CD嘅小朋友隊踢波。嗰年，Benidorm CD嘅小朋友隊同華倫西亞嘅小朋友隊舉行咗一場友誼賽。嗰場比賽，9歲嘅艾比奧爾成為咗主角，憑住佢出色嘅表現，俾華倫西亞睇中，加盟華倫西亞自治區最大規模嘅球會—華倫西亞。

魯爾·艾比奧爾18歲嘅時候首次代表華倫西亞出戰，喺2003年9月24號參加歐洲足協盃對AIK蘇納嘅賽事。

喺2004/05嘅球季，魯爾·艾比奧爾外借畀基達菲，並獲得甲組聯賽上陣嘅機會。佢嘅西甲處子作係2005年1月15號喺基達菲主場1:1打和馬德里體育會。而佢喺第一個西甲入波，更加為第一次參加西班牙最頂級聯賽嘅基達菲喺主場以2:1擊敗西甲班霸皇家馬德里。由於外借畀基達菲期間嘅出色表現，2005年魯爾·艾比奧爾被華倫西亞收返。咁啱嗰時華倫西亞請咗科里斯，科里斯就係上季基達菲嘅教練。魯爾·艾比奧爾同科里斯喺基達菲共事咗一個球季，科里斯對魯爾·艾比奧爾嘅特性非常了解並對佢充滿信心。

2005/06同2006/07兩個球季，魯爾·艾比奧爾伙拍當時世界最佳後衛阿耶拉，從中獲益唔少。魯爾·艾比奧爾更喺2006/07首次喺歐聯登場，佢喺歐聯面對眾多世界頂級前鋒，憑住佢上乘嘅防守技術，協助華倫西亞打入八強，展現無限潛質，係西班牙新生代中，係其中一個擁有多次挑戰世界頂級前鋒經驗嘅後衛。魯爾·艾比奧爾已經係球隊主力球員。

2008年9月21號，華倫西亞對奧沙辛拿係魯爾·艾比奧爾代表華倫西亞100次上陣，球會特別為佢慶祝，可見魯爾·艾比奧爾喺球會嘅重要性。

2008年9月23號，華倫西亞喺官方網頁宣佈，魯爾·艾比奧爾成為球隊副隊長，今次隊長係由隊中球員選舉出嚟。

2009年，佢由華倫西亞轉投皇家馬德里。

### 國家隊

2007年10月13號，魯爾·艾比奧爾首次彼上西班牙國家隊戰衣，嗰場比賽係歐洲國家盃外圍賽對丹麥嘅賽事，比賽最終以3:1羸咗。2008年佢更加入選咗歐洲國家盃嘅名單。魯爾·艾比奧爾係國家隊悉心栽培嘅後衛之一，23歲嘅佢已經穩坐國家第三中堅嘅位置。

榮譽
--

* 西班牙
	+ 2004年十九歲以下歐洲國家盃冠軍
	+ 2008年歐洲國家盃冠軍
	+ 2010年FIFA世界盃冠軍
	+ 2012年歐洲國家盃冠軍

* 華倫西亞
	+ 西班牙國王盃冠軍（2007-08年）
* 皇家馬德里足球會
	+ 西班牙甲組足球聯賽冠軍（2012年）
	+ 西班牙國王盃冠軍（2010-11年）
	+ 西班牙超級盃冠軍（2012年）

* 拿坡里
	+ 意大利盃冠軍（2013-14年）
	+ 意大利超級盃冠軍（2014年）

註
-


維基同享有多媒體嘅嘢：  
**Raúl Albiol**

1. ↑  NUEVOS CAPITANES PARA EL VALENCIA CF 08/09: MARCHENA, ALBIOL, VICENTE Y VILLA 互聯網檔案館嘅歸檔，歸檔日期2008年9月26號，.（西班牙文）
**VR戰警2**（英文：Virtua Cop 2），係由世嘉開發嘅光槍射擊遊戲，1995年推出。

關卡
--

遊戲共有四個關卡：

Beginner - Big Chase
有銀行被鮑勃率領的強盜團行劫，與匪徒交火時，匪徒趁機逃亡，玩家要乘車進行大追捕。此關卡是銀行﹑城市及貨運中心，BOSS為鮑勃‧路易斯(Bobbie Louise)，通稱公牛，是行劫銀行的策劃者，手持火焰噴射器，而同時間也不斷扔下鐵筒（差不多即將被擊敗時會扔下貨車）。

Medium - Save the Mayor
VR城的市長被綁架，玩家需要進入郵輪拯救他。此關卡是在郵輪碼頭，BOSS為航空飛行兵(Aero-Divers)，共五人組成的新EVL精英隊伍並裝備飛行背包，只知其僱主是喬‧范格外無人知道他們的背景，他們會不斷飛行，同時發射榴彈。不同的地方選擇攻打BOSS的地方會有所不同，如果是艦橋(Bridge)，會在郵輪駕駛室攻打BOSS，選擇One Deck則在游泳池。

Expert - Railline Shootout
此關卡在地鐵站及工廠（實際是EVL地下總部），BOSS為加里‧布拉德利(Garse Bradley)，他駕駛着坦克。

最終關 - Stop the airship bomb
此關卡只有面對最終BOSS，就是喬‧范格，使EVL重生的幕後黑手，使用榴彈砲作為武器並裝備飛行背包，攻擊方法與Aero-Divers相似。

參考
--

1. ↑  Virtua Cop 2，MobyGames
2. ↑  NG Alphas: Virtua Cop 2，Imagine Media

出面網頁
----

* VR戰警2影片
歐綠保集團logo
柏林總部
**歐綠保集團**（**ALBA Group**）係一間專做廢物處理同回收嘅企業，總部喺德國柏林。旗下有「ALBA」同「Interseroh」兩個品牌，喺德國、歐洲、美國及亞洲都有業務。根據歐綠保公佈，喺2017年，僱用約7500人，全年收入約18億歐元。

香港業務
----

歐綠保集團同綜合環保集團合組歐綠保綜合環保(香港)有限公司（ALBA IWS）。2015年，ALBA IWS獲環境保護署批出廢電子產品處理設施合約，喺屯門環保園興建「WEEE·PARK」。佢哋會為廢電器電子產品生產者責任計劃入面受管制嘅電器（舊電器包括冷氣機、洗衣機、雪櫃、電視機、電腦、顯示器、掃瞄器同打印機，俗稱「四電一腦」）提供免費上門回收服務。

參考
--

1. ↑  "Alba Group: Porträt". Alba Group. 2018. 喺2018-10-10搵到.
2. ↑  "Overview - ALBA IWS". *www.weee.com.hk* (英文). 原著喺2018-10-04歸檔. 喺2018-10-10搵到. `{{cite web}}`: Cite has empty unknown parameter: `|dead-url=` (help)

出面網頁
----


維基同享有多媒體嘅嘢：  
**歐綠保集團**

* 歐綠保集團嘅官方網站 Edit this at Wikidata
* 歐綠保綜合環保(香港)有限公司官方網站
* YouTube上面嘅WEEE•PARK：轉廢為材

|  |  |
| --- | --- |
| 權威控制 | 
* GND: 4371050-5

 |



|  |  |
| --- | --- |
| Stub icon | 呢篇德國公司文係楔位文。歡迎幫維基百科擴寫佢。睇 • 論 • 改 • 歷 |
呢篇文講德國嘅樂隊。搵緊關於叫蠍子嘅呢種動物嘅話，請睇〈**蠍子**〉。
蠍子樂隊
**蠍子樂隊**（英文：**The Scorpions**）係德國漢諾威嘅一個硬搖滾、重金屬樂隊，佢哋啲歌比較旋律化，加上主唱嗰把好髙音好淨嘅聲音，喺國際好成功。佢哋雖然係德國樂隊，不過啲歌詞全部係用英文寫成，德文嘅作品就得『Du bist so schmutzig』呢一首，係收喺1999年嘅錄音室專輯Eye II Eye入邊。佢哋比較有名嘅歌有『The Zoo』 , 『 Blackout』 , 『Still Loving You』 , 『No One Like You』 , 『Rock You Like a Hurricane』同『Wind of Change』，其中『Wind of Change』呢一首係同蘇聯解體嘅背景有關，佢哋自己重出過俄文同西班牙語，喺香港譚詠麟重用國語同粵語翻唱咗呢首歌，係收喺專輯『让爱继续』嘅国语版《当年》同『情人』入邊嘅粤语版『再等几天』。

拎
-


維基同享有多媒體嘅嘢：  
**Scorpions**

* 蠍子樂隊官方網站

|  |  |
| --- | --- |
| 權威控制 | 
* WorldCat
* VIAF: 153545381
* LCCN: n92004348
* ISNI: 0000 0001 1091 6387
* GND: 5168096-8
* SUDOC: 083049150
* BNF: cb139064042（資料）
* BIBSYS: 10004590
* MusicBrainz: c3cceeed-3332-4cf0-8c4c-bbde425147b6
* NKC: xx0017959

 |


|  |  |
| --- | --- |
| Stub icon | 呢篇德國樂隊文係楔位文。歡迎幫維基百科擴寫佢。睇 • 論 • 改 • 歷 |
**伊尹**，叫**伊**，尹係官名或者字號，而佢有個名叫**摯**，又叫**阿衡**，係中國遠古時，商國開朝要人，以輔助成湯滅夏同太甲改過而聞名。因為年代久遠，伊尹記載互相矛盾，有好重傳說意味。伊尹個名，見於佢死後，商代遺物甲骨文所示，伊尹為商人所祭。伊尹嘅事蹟，見於《書經》，當中有《汝鳩》、《汝方》、《湯誓》、《伊訓》、《肆命》、《徂后》、《大甲》三篇、《咸有一德》、《沃丁》等篇。

儒家思想中，伊尹輔湯，就好似舜輔堯，禹輔舜咁。

身世
--

伊尹身世有唔同版本。伊尹莘人，約莫係清代河南莘州地方。

佢出世有個傳說，伊查實係伊水咁解，係條河名。而伊老頭老母就住響呢帶。響伊老母陀住伊嗰陣，就發夢，有靈話過佢知，太陽好快會發洪水，佢一定要向東行。到朝早，佢望住太陽，睇到同夢境一樣，就警告隔籬鄰舍。然後佢就走，行咗十里，望返轉頭，成個城浸晒，而佢就突然變咗樖桑。而莘嘅公主，就採桑，採採下去到一樖空心桑，裏面竟然有個蘇蝦，就係伊喇。公主帶佢返去。公主老頭送伊畀佢個廚，問佢就知佢阿媽原來住響伊水邊。

戰國就流行一個故仔。湯娶有莘氏嘅女，而伊尹就乘機坐佢架車，跟埋去商。而伊尹煮嘢好掂，就跟畀湯留意到。之不過孟子認為故仔係假嘅。

孟子認為，伊係莘地農人，係有能之人，學堯舜之原則，藏響民間．唔受官位。佢準備好跟堯舜嘅原則人。湯知道伊有智慧，有能力，就叫人送好多名貴禮物過伊，請佢過去商。之不過，請咗兩次，伊就係唔肯去。到第三次，伊感到湯係好有誠意，認為佢可以幫湯做到堯舜咁受民愛戴，就跟咗湯。

反夏
--

湯完全信伊，就送佢去桀度，希望可以幫桀會返返正軌。伊如是者來回來五次，覺得桀無得救，湯就反桀。

攝政
--

湯死，後個帝位承繼人都早死，最後輪到子至，即係祭名大甲，《史記》叫太甲來繼位。之但係子至唔係好掂，伊就放逐佢去桐宮，伊攝政。三年後，子至改過返來。伊尹交返權力畀佢。之不過，《竹書紀年》就有唔同講法，話伊係自立為帝，子至返來殺伊。而伊家，子至就安排由佢兩個仔，伊陟同伊奮分家接手。不過，《竹書紀年》講法就同主流講嘅唔同，疑係後人加嘅，而甲骨文所示，到商末，都一直有祭伊。

阿衡。

註
-

1. ↑  《書》。書序

|  |  |
| --- | --- |
| 權威控制 | 
* DILA: A012898

 |
搵緊颱風嘅話，請睇〈**颱風閃電**〉。
「雷電」跳轉嚟呢度。要睇其它同名或近似嘅事物，請去【**雷電 (搞清楚)**】。

幾條閃電行雷天時嘅閃電光
**閃電**（粵拼：sim2 din6），廣府話舊時叫**霅爧**（讀「攝嶺」，sip3 leng5），係大氣嘅電荷就放出來嘅自然現象，通常係暴風雨時見到，亦會響火山爆發或者沙塵風暴度出現。大氣放電會好高溫，落到地可以將沙石變玻璃，天空亦會熱到有閃光。

一般情況下，行雷天氣時先睇到閃電發光，再聽到行雷。

發現史
---

喺發現雷電原理之前，古代中國嗰邊因民眾成日迷信，以為天上有雷公、電母之神，重用咗「雷劈孽種」嘅古仔嚟警告啲唔聽話嘅人。

直到1752年6月10號，美國科學家班哲文富蘭克林喺荷蘭利登嘅一個油庫入面，由於嗰日行雷，佢冒住生命危險將隻帶鐵絲尖嘅絲綢紙鷂放咗上天，結果引咗雷落地面，從而解開咗千百年嚟嘅雷電之謎。原嚟天上嘅雷電同平時嘅摩擦出靜電係同一件事。

原理
--

閃電嘅慢鏡演示
喺夏天比較熱嘅中午或挨晚，由於地面嘅熱空氣帶住大量水汽唔停噉升到上天，形成好大嚿積雨雲。由於積雨雲好多部位聚集咗正負兩種電荷，嗰時地面因受到近地面積雨雲入面嘅電荷感應，都帶咗同雲底唔一樣嘅電荷。雖然唔同電荷會相互吸引，但空氣嘅導電性能比較差，佢阻住正負兩種電荷嘅匯合，從而導致雲層入面嘅電荷積得越多時，達到一定強度之後，會撞穿阻住正負兩種電荷嘅匯合嘅空氣，夾硬整出條比較窄嘅通道而匯合。由於雲入面嘅電流好犀利，所以通道入面啲空氣燒到熱辣辣噉，溫度重高過太陽成幾倍，所以會出好劖眼嘅白光而形成閃電。而雷聲係因為通道入面啲空氣同雲滴遇到熱而突然漲大，從而爆出好大嘅「隆lung4」（國際音標似[bœ̃ːm]音）聲。

雷暴天時發出嘅雷聲
而雷電同閃電之所以係同一事物，係因為兩者喺雲層係同時發出，但閃電係光，雷電係聲，由於光速快過音速，所以行雷天氣時，先睇到閃電發光，再聽到行雷。

利與弊
---

閃電識得擗到地面
弊
閃電識得擗落地面，重可以將成間屋拆咗或引致山林大火、甚至殺人、劏家禽同埋牲畜、整冧電力設施或電力線路造成大面積停電、飛行事故，整爆電氣裝置都得。

利
喺仲夏嘅雷雨天時，好多時都有雨落，可以畀農作物提供足夠嘅水份；重可以将大氣出現嘅灰塵同煙霧刷到一乾二淨；甚至可以將空氣嘅N2同O2直接化合，從而形成NO，最後通過空氣嘅O2而繼續形成NO2，隨住雨水滲入泥土，從而變成硝酸鹽。硝酸鹽可以做肥料。

種類
--

閃電喺形狀可以分成5種；危害角度可以分成3種；帶電性質可以分成2種；生、機理可以分成3種等其它分類……

### 按形狀分

線形閃電（枝形閃電）
佢係閃電系列當中，最常見嘅品種。一般出一條好曲嘅折線，行到半佬開始有分支，而且條線越嚟越幼，行到有避雷針或地面之後，出現一條快速兼突進嘅閃爍白光。

帶狀閃電
* 火箭形閃電
* 球形閃電
* 連珠形閃電
* 片形閃電

### 按危害角度嚟分

直擊雷
直擊雷一般喺雲層入面放電，可以直接劈入或劈冧建築。佢可以細分成雲閃同地閃，其中雲閃得晴天霹靂一種，而地閃有上行雷同下行雷兩種。

感應雷
感應雷係先通過靜電感應，再通過電磁感應而放電，佢識得破壞室內嘅電器設備。

球形雷
球形雷通常行蹤好古怪且威力好犀利，佢既識得鑽窿鑽罅，又識得鑽入電器設備後發生爆炸，令設備損壞。但得好少機會發生。

### 按帶電性質嚟分

正閃電
負閃電
### 按生、機理嚟分

熱雷
界雷
低氣壓性雷
### 其它分類

* 黑閃電
* 乾閃電
* 超級閃電
* 聖艾爾摩之火
* 雷電波侵入
* 雷擊電磁波

俗語
--



維基辭典有呢個詞嘅解釋：  
**雷公先唱歌，有雨落唔多。**

喺廣東嘅廣州、佛山同中山地區，有句「東風雨怕西風，西風雨怕雷公」同埋「雷公先唱歌，有雨落唔多。」、「先雷後雨唔濕鞋，先雨後雷水浸街。」嘅俗語嚟形容行雷天氣。

有關嘅書
----

* 中国少年儿童百科全书 自然·环境 第153、161～162页　浙江教育出版社 ISBN 7-5338-1946-2/G·1942
* 雷电学原理 第1～18页　气象出版社 ISBN 978-7-5029-3675-4

註
-

1. ↑  《粵講粵過癮》之「行雷霅爧」，2009年7月9號
2. 1 2  NGDC - NOAA. "Volcanic Lightning". National Geophysical Data Center - NOAA. `{{cite web}}`: Unknown parameter `|accessmonthday=` ignored (help); Unknown parameter `|accessyear=` ignored (`|access-date=` suggested) (help)
3. ↑  雷公電母 互聯網檔案館嘅歸檔，歸檔日期2016年8月20號，. 道教文化資料庫
4. ↑  1752 Franklin flies kite during thunderstorm This Day in History
5. ↑  世界各国都深受雷电灾害之苦 互聯網檔案館嘅歸檔，歸檔日期2014年4月28號，. 中华人民共和国公安部
6. ↑  雷击致森林大火 中国天气网
7. ↑  印度雷电天气频发 电闪雷鸣32人被击中身亡(图) 中國新聞網 （2013-10-17）
8. ↑  骑车少女被闪电击中身亡[*失咗效嘅鏈*] 安徽日報农村版 （2015-08-04 13版）
9. ↑  World: Africa - Lightning kills football team BBC NEWS (1998-10-28)
10. ↑   YouTube上面嘅Strikes High Voltage Lines in Ocean City NJ July 15, 2010 嘅影片
11. ↑  Lightning Strikes Airplane Midflight; Why No Damage? abc NEWS (2011-05-12)
12. ↑  重视降水对农作物的影响 互聯網檔案館嘅歸檔，歸檔日期2013年4月29號，. 中国百科网
13. ↑  冬天靠风，夏天盼雨？夏季雾霾十问 互聯網檔案館嘅歸檔，歸檔日期2020年3月28號，. 广州市环境保护局
14. ↑  谚语（三水各地） 互聯網檔案館嘅歸檔，歸檔日期2020年9月24號，. 三水非物質文化遗产

出面網頁
----


維基同享有多媒體嘅嘢：  
 **閃電**

* 雷电原理 百度文库
* The Science of Thunder NLSI
**無厘頭**（粵拼：mou4 lei4 tau4），原本成句或者係「莫釐頭尻」。「尻」字最原本係解䊆屁股嘅骨——「說文解字：尻，臀也。」。而「無厘頭尻」原意係指啲人頭尾不分，亂晒大籠，唔知做乜，後尾因為個「尻」字等同㞗字發音相同，所以先畀人用嚟噉用。其實原本呢個字係粗口, 但係因為冇人注意,而且聽落去都唔似,變成咗一個流行話。

另一個可能來源係來自**無來頭**（「來」讀lei4），即係唔知邊度來。

依家嘅「無厘頭」，意思同樣係鬧人講嘅嘢同埋做嘅事不知所謂，無聊到冇人有，又或者發生咗嘅嘢根本搞唔清來龍去脈，令到人一頭霧水。後來「無厘頭」呢三個字喺香港嘅電影入面出現，於是乎廣泛咁傳揚開嚟，甚至成為一種電影風氣，繼而影響埋社會意識形態，有所謂「無厘頭文化」。

無厘頭文化嘅特色係經常將講嘢嘅字詞誇張咁演釋，或者講埋晒啲同主題風馬牛唔喇更（牛頭唔答馬咀）嘅嘢，有時講緊嗰陣重要配合埋啲誇張嘅形體或者面部動作，目的係要令原本好簡單嘅說話或者訊息兜個大圈，搞到啲人唔知唔明一味得個估字。

香港著名電影藝人周星馳好擅長呢種誇張嘅演釋，佢將**無厘頭**呢種意識形態喺電影電視裏面大肆發揮，變成一種喜劇元素；睇返喺佢初期嘅電視或者電影作品裏頭，經常都會出現**無厘頭**嘅說話同埋形體動作嚟引人笑，於是就俾大眾公認為**無厘頭文化**嘅祖師爺。

因為周星馳嘅影響，而家「無厘頭」呢個詞亦都畀國語用咗去，喺粵語以外嘅語言都會用到呢個詞。

時至今日，「無厘頭」呢三個字雖然都重係一個貶義詞，但因為後面嗰個「尻」字慢慢咁俾人淡忘棄用，經過日子同埋社會形態嘅洗擦同打磨之後，基本上已經冇乜攻擊性，脫離咗粗俗語言嘅行列而成為一個普通嘅形容詞。

其他「無厘頭」
-------

雖然話「無厘頭」無冇點話清楚佢嘅定義，正因為噉，所以呢個詞成日俾人亂咁用。

出面網頁
----



維基辭典有呢個詞嘅解釋：  
**無厘頭**

* BBC:周星馳談無厘頭（英文）
七株榕
**七株榕**係中國廣東省廣州市嘅其中一個好優雅嘅地名。呢個地方就喺越秀區嘅詩書路到海珠中路之間嘅位，維也納酒店惠福分店南邊附近嘅其中一條巷仔。呢條街嘅長有154米，闊5.6米。呢條巷喺清朝嗰陣，因為種咗7樖榕樹先至改咗噉嘅名。不過依家重凈返喺七株榕小學入面同埋越秀區中醫院南院嘅南門隔離就有樖樹，其他嗰啲樹，其中有4樖係喺2005年嗰陣轉咗去第度種，重有一樖喺2011年6月17號冧咗。而學宮街入面嘅「番禺學宮」就係舊陣時嘅「官學」，喺嗰陣時搞出嚟嘅「省試」就響七株榕呢尐辦喇，而街入面啲樓都好有南方嘅典型建築風格。

俗语
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、**7株榕**、8旗二馬路、9曲巷，10甫路。

註
-

1. ↑  "七株榕"数百年老树"撑"不住了[*失咗效嘅鏈*] 奧一網 喺2011年6月17號搵到

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
下面係各重要**數字**嘅**一覽**。

有理數
---

### 自然數

0 1 2 3 4 5 6 7 8 9
10 11 12 13 14 15 16 17 18 19
20 21 22 23 24 25 26 27 28 29
30 31 32 33 34 35 36 37 38 39
40 41 42 43 44 45 46 47 48 49
50 51 52 53 54 55 56 57 58 59
60 61 62 63 64 65 66 67 68 69
70 71 72 73 74 75 76 77 78 79
80 81 82 83 84 85 86 87 88 89
90 91 92 93 94 95 96 97 98 99
100 101 102 103 104 105 106 107 108 109
110 111 112 113 114 115 116 117 118 119
120 121 122 123 124 125 126 127 128 129
130 131 132 133 134 135 136 137 138 139
140 141 142 143 144 145 146 147 148 149
150 151 152 153 154 155 156 157 158 159
160 161 162 163 164 165 166 167 168 169
170 171 172 173 174 175 176 177 178 179
180 181 182 183 184 185 186 187 188 189
190 191 192 193 194 195 196 197 198 199
200 201 202 203 204 205 206 207 208 209
210 211 212 213 214 215 216 217 218 219
220 221 222 223 224 225 226 227 228 229
230 231 232 233 234 235 236 237 238 239
240 241 242 243 244 245 246 247 248 249
250 251 252 253 254 255 256 257 258 259
260 261 262 263 264 265 266 267 268 269
270 271 272 273 274 275 276 277 278 279
280 281 282 283 284 285 286 287 288 289
290 291 292 293 294 295 296 297 298 299
300 301 302 304 305 306 307 308 309 310 400 500 600 700 800 900
1000 2000 3000 4000 5000 6000 7000 8000 9000
10000 20000 30000 40000 50000 60000 70000 80000 90000
100000 1000000 10000000 100000000 100000000
### 其他特別嘅整數

* 496
* 666
* 649
* 689
* 786
* 1024
* 1729
* 5291
* 65535
* 142857
* 16777215 (224-1)
* 2147483647 （231−1）
* 9814072356
* 9223372036854775807 （263−1）

### 質數

頭100個質數：

2 3 5 7 11 13 17 19 23 29
31 37 41 43 47 53 59 61 67 71
73 79 83 89 97 101 103 107 109 113
127 131 137 139 149 151 157 163 167 173
179 181 191 193 197 199 211 223 227 229
233 239 241 251 257 263 269 271 277 281
283 293 307 311 313 317 331 337 347 349
353 359 367 373 379 383 389 397 401 409
419 421 431 433 439 443 449 457 461 463
467 479 487 491 499 503 509 521 523 541
### 高合成數

頭20個高合成數：

1 2 4 6 12
24 36 48 60 120
180 240 360 720 840
1260 1680 2520 5040 7560
### 完美數

頭10個完美數：

| 1 | 6 |
| --- | --- |
| 2 | 28 |
| 3 | 496 |
| 4 | 8128 |
| 5 | 33 550 336 |
| 6 | 8 589 869 056 |
| 7 | 137 438 691 328 |
| 8 | 2 305 843 008 139 952 128 |
| 9 | 2 658 455 991 569 831 744 654 692 615 953 842 176 |
| 10 |    191 561 942 608 236 107 294 793 378 084 303 638 130 997 321 548 169 216 |

無理數
---

 呢個表唔完整，歡迎**加料**。
地圖
**上下九步行街**（粵拼：soeng6 haa6 gau2 bou6 hang4 gaai1）係廣州嘅一條步行街，簡稱**上下九**（soeng6 haa6 gau2），位於廣州市荔灣區（西關），係由上九路、下九路、第十甫路三條路合成，東通人民南路，西接恩寧路，全長1218米，喺1995年9月30號正式成為商業步行街。實質上除咗佢所組成嘅三條路外，實際範圍重包埋寶華路、康王路。佢係有名嘅「西關商廊」，亦係廣州老城區至繁華嘅地方，係廣州三大傳統商業中心之一，共有商鋪238間同上千商戶。佢亦係廣州有名嘅旅遊點。

個名點嚟
----

原本上下九兩條路係舊時廣州第九舖，係同一條路，後尾喺清兵屠城時為咗減少生靈塗炭，以六脈渠為界，將第九舖劃為上九舖同下九舖，後來啲人驚畀清兵知路牌做手腳，去咗偏旁，「舖」改成「甫」（亦即係古仔「殺人十八甫，填屍六脈渠」）。上下九個名就係噉嚟。

歷史
--

喺6世紀呢道就係一個商業區，而家上下九有笪地叫做「西來初地」，嗰道就係當年印度高僧達摩來華傳教嘅上陸地。

明清之際，因為有間專門招待番客嘅懷遠驛（喺今日下九路南邊）同埋開通大觀河，兼且十三行做咗中國對外貿易中心，帶喐咗呢度嘅商業。後尾十三行火燭燒毀，商業轉晒嚟呢度。而後週邊批發市興起，促使上下九成為商業旺地。

喺武漢肺炎大爆發前後，上下九步行街人氣急跌，唔少舖頭就關門大吉。喺2020年7月，荔灣區區長銳明出席由中共廣州市紀委主辦嘅宣傳節目，話中共荔灣區委同區政府喺2019年，就開始研究點樣振興上下九步行街，仲搵咗策劃公司去到設計上下九步行街嘅發展，計劃喺2020年下半年開始改造上下九。

景觀
--

主幹道多係騎樓，清代建成，融合西洋、滿洲同當地建築元素。同一般騎樓一樣，下商上住，喺二樓有陽棚為路人遮風擋雨。

當中名店：第十甫商店（拆咗）、陶陶居、蓮香樓、脆香餅家、新華書店、廣州酒家、廣州婦兒商店、永安公司（拆咗）。

現時上下九多衫舖首飾舖，重有啲電影院同電子舖。相對北京路嘅高檔路線，上下九主要係中低端嘅，比較平，所以好多廣州人都嚟呢度行街。

公共交通
----

* 地鐵
	+ 1號綫 黃沙站、長壽路站
	+ 6號綫 黃沙站、文化公園站
	+ 8號綫 華林寺站、文化公園站
* 巴士：帶河路站、上九路站、華林寺站、大新路口站、恆寶廣場站、上下九步行街站

參考
--


維基同享有多媒體嘅嘢：  
**Shangxiajiu Pedestrian Street**

1. ↑  上下九步行街
2. ↑  「殺人十八舖」與使節雲集懷遠驛[*失咗效嘅鏈*]
3. ↑  〈廣州：上下九步行街〉. 原著喺2010年5月30號歸檔. 喺2011年7月15號搵到.
4. ↑  永庆坊二期将增300个停车位 互聯網檔案館嘅歸檔，歸檔日期2020年7月14號，. 广州市人民政府 2020-07-13 转广州日报
5. ↑  上下九步行街旅遊指南

| * 睇
* 傾
* 改
廣州步行街 |
| --- |
| 
* 上下九
* 北京路
* 天河南

 |

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
呢幅圖畫描繪小公主巧遇青蛙。
依幅插畫描繪青蛙幫公主執返個波上嚟。
《**青蛙王子**》（粵拼：cing1 waa1 wong4 zi2；英文：**The Frog Prince**）係一個好出名嘅童話故事。個故仔响 1812 年畀格林兄弟收錄咗入《格林童話》裏面，而且仲係成本書第一個故事。

呢個故仔响德文入面個名叫 **Der Froschkönig oder der eiserne Heinrich**—呢個名意思係**青蛙王或者鐵亨利**噉解。

劇情
--

《青蛙王子》嘅劇情大綱如下。

好耐好耐以前有位小公主，响國王咁多個女當中，佢係年紀最細同時亦係生得最可人嘅。小公主有一個金波，得閒最鍾意就係攞住個金波玩拋接。有一日，小公主帶住金波去城堡附近嘅樹林玩。正當佢响個井隔離玩拋接玩到興高采烈之際，一個唔覺意就畀個波跌咗落井。公主諗住今次個波執唔返，就開始喊起上嚟。點知响呢個時候，有一隻青蛙出現响佢面前。

「公主，我可以幫你執返個波上嚟，但係我有個條件。」
「你幫我執返個波啦。我畀我粒寶石你吖，或者要我畀頂皇冠你都得。」
「我唔想要寶石或者皇冠。我想你同我做朋友，同我一齊食飯，仲要畀我睏响你張床上面。」
小公主諗都唔諗就應承咗青蛙嘅要求。青蛙二話不說，即刻跳咗落個井裏面，執返個波上嚟。不過小公主一攞返個波，就嗱嗱臨跑返城堡，仲完全忽略青蛙。

青蛙唔肯放棄。佢响晚飯時間走去城堡敲門，仲同國王講晒成件事嘅經過。國王認為自己個女唔守承諾係唔啱嘅，於是就下令叫小公主同青蛙做朋友，要小公主同青蛙同檯用餐。小公主呢餐食得好唔滋味—佢心入面覺得青蛙係一種好核突嘅生物。

食完嘢之後，青蛙就話覺得眼睏，話想睏吓小公主嗰張又軟又舒服嘅床。小公主即場打咗個冷震，唔想畀一隻凍冰冰濕立立嘅核突青蛙睏自己張床，於是佢就將青蛙擺响床最角落頭嗰個位，佢自己就睏另一邊。青蛙跟住就講：

「畀我睏响你隔離個位。否則我就話畀你父皇知。」
小公主嬲起上嚟，就一嘢捉實青蛙，再出盡全身嘅力將青蛙掟向牆度。

「衰青蛙，睇你肯收聲未。」
點知响呢個時候，青蛙變咗做一位英俊嘅王子。小公主一眼就鍾意咗佢。原來王子畀女巫詛咒變咗青蛙，小公主此舉幫佢解開咗詛咒。王子然後仲話第二日會有人嚟接佢，想請ceng2公主跟佢去佢嘅王國玩。

到咗第二日，真係有架馬車嚟咗城堡。坐住架馬車嚟接王子嘅係忠誠**亨利**（Heinrich）。王子被變成青蛙嘅時候，亨利响自己心口綁咗三條鐵帶抵禦心入面嘅苦痛。亨利接王子同小公主上馬車，架馬車一路行，途中亨利心口嘅鐵帶一路慢慢斷咗，反映亨利個心唔再感受到苦痛。

到咗最後，王子同公主結婚，大團圓結局。

版本
--

有好多創作品都有由呢個故仔度取材，例子可以睇吓迪士尼嘅《公主與青蛙》（2009）。

有好多版本話公主係惜sek3咗青蛙一啖，先至令青蛙變成王子。到咗廿一世紀初，啲人講故仔嗰陣一般都比較偏向講「公主惜青蛙一啖令佢變王子」多過「公主對青蛙施以暴力令佢變王子」。

睇埋
--

* 《美女與野獸》
* 《天鵝湖》
* 童話
* 連蟲

註釋
--

1. ↑  Literature / Frog Prince （英文），TV Tropes 講《青蛙王子》嗰頁有提到。

攷
-

1. 1 2  The Frog-King, or Iron Henry, *American Literature* （英文），《青蛙王子》一個英文譯版。

拎
-


維基同享有多媒體嘅嘢：  
**青蛙王子**

* Ben Sir 與青蛙王子（歐陽偉豪），明報月刊
* 青蛙王子 | The Frog Prince | 信守對別人的承諾 - 粵語，用粵語講《青蛙王子》嘅故事，用語上夾雜咗標準官話。
* The Frog-King, or Iron Henry, *American Literature* （英文），《青蛙王，或者鐵亨利》一個英文譯版。
* Literature / Frog Prince （英文），TV Tropes 講《青蛙王子》呢個故仔。
**以法蓮支派**（Tribe of Ephraim）係以色列十二支派之一，喺以色列歷史中以政治、軍事、宗教嘅貢獻而聞名。佢哋嘅領導人同勇士喺以色列嘅征服同建立中發揮咗重要作用，佢哋嘅領土同人口亦為以色列嘅發展係出咗重要貢獻。

起源
--

以法蓮係約瑟嘅大仔，約瑟係雅各嘅第十一個仔。

土地分配
----

以法蓮支派喺以色列人進入迦南地之後，獲得咗迦南地嘅一部分作為佢哋嘅領地。位於迦南嘅中部，與瑪拿西支派相鄰。領地包括咗一啲重要嘅城市，例如示劍、示羅、伯特利。

政治同軍事
-----

以法蓮支派喺以色列歷史中扮演咗重要嘅政治同軍事角色。佢哋嘅領導人約書亞係以色列嘅一位重要領袖，佢帶領以色列人征服咗迦南地，分配領土並建立咗以色列嘅政治體系。此外，以法蓮支派亦派出咗好多勇士參與以色列嘅戰爭，為保衛以色列同擴張領土作出咗貢獻。

宗教活動
----

以法蓮支派喺宗教方面亦有一定嘅影響力。示羅係以色列嘅宗教中心之一，以法蓮支派嘅領地中包括咗示羅。喺舊約聖經時代，會幕同約櫃就安置喺示羅，令到佢哋成為以色列人禮拜同宗教活動嘅重要地點。

生活
--

以法蓮支派嘅人口眾多，佢哋喺以色列社會中發揮咗重要嘅經濟同文化作用。佢哋嘅領土肥沃，適合農業同畜牧業嘅發展，為以色列提供咗豐富嘅糧食同資源。
唔好同**阿迪王**、**阿迪達**同**狄易達**搞亂。
阿迪達斯商標
德國赫茨歐拉嘅阿迪達斯總部同總廠
加拿大旺市一間阿迪達斯商店
**阿迪達斯**（**Adidas**，粵語地區簡稱/**ɛt̚˥ ti˩˥**/）係德國一個運動用品品牌，生產包括運動鞋同運動衫褲在內嘅一系列運動用品，總部位於德國赫茨歐拉（Herziaura）。目前[咩時候？]，阿迪達斯係全球第二大運動衫褲生產商，僅次於Nike。

2012年，阿迪達斯全年總收入達到148.8億歐元。

歷史
--

阿迪達斯嘅前身係由魯道夫·達斯勒（Rudolf Dassler）同阿道夫·達斯勒（Adolf Dassler）共同建立嘅「達斯勒兄弟鞋廠」（Gebrüder Dassler Schuhfabrik）。1936年柏林奧運會期間，達斯勒兄弟力排眾議，向美國黑人運動員謝斯·奧雲斯提供鞋釘。結果奧雲斯連奪四面奧運金牌，達斯勒兄弟鞋廠亦都一炮而紅。

但係後來嘅一場誤會引發徂兄弟兩人嘅不和：1943年，有一次魯道夫一家人為徂躲避盟軍空襲而匿徂入去阿道夫一家嘅防空洞裡面，阿道夫唔知係有心定無意恁講徂句：「嗰班臭雜種又返來嘞。」雖然阿道夫後來解釋「臭雜種」指嘅係盟軍嘅飛機，但係魯道夫堅持認為「臭雜種」係指佢自己一家人。後來魯道夫被美軍俘獲，而今次被俘令到魯道夫更加相信係阿道夫向美軍出賣徂自己。

二戰結束之後，達斯勒兄弟鞋廠復業，有47名員工，重用帆布同美軍燃油槽提煉出合成橡膠，製成戰後第一款運動鞋。但係兩兄弟嘅不和最終導致兩人喺1948年分道揚鑣：阿道夫退出徂達斯勒兄弟鞋廠，另外建立徂阿迪達斯爾個品牌——阿迪達斯爾個名來自「阿道夫」嘅愛稱「阿迪」同埋「達斯勒」嘅頭一個音節；而魯道夫就喺歐拉河對岸建立徂自己嘅新品牌PUMA。於是兩個品牌好快成為徂死對頭，而兩兄弟據聞亦都從此再唔往來，甚至到過徂身之後都唔肯葬喺對方身邊。直到今日，阿迪達斯同彪瑪兩個品牌嘅總部都重喺赫茨歐拉。

2009年，阿迪達斯同PUMA兩間公司嘅員工喺赫茨歐拉舉行徂一場足球友誼賽，為兩兄弟長達60年嘅不和象徵性恁劃上徂句號。

參考
--

1. ↑  "Adidas, Deutsche Telekom, Infineon: German Equity Preview". 彭博新聞社. 2008-01-16. 喺2008-01-26搵到.
2. ↑  "Annual Report 2012". adidas. 喺10 March 2013搵到.
3. 1 2 3 4 5 6 7  "It Began As a Mistake: The Twisted Family History of Puma and Adidas". Coed.com. 2008-01-17. 原著喺2017-04-10歸檔. 喺2017-04-02搵到.
4. ↑  "The Graves of Adi & Rudolf Dassler". *GermanyExpat.org*. 喺2017-04-11搵到.
5. ↑  "Adidas und Puma kicken für den Frieden". *TZ.de*. Herzogenaurach. 2009-09-21. 喺2017-04-09搵到.

|  |  |
| --- | --- |
| 權威控制 | 
* WorldCat
* VIAF: 144439432
* LCCN: n2001096526
* ISNI: 0000 0004 0445 2418
* GND: 5119856-3
* ULAN: 500470212
* NKC: ko2002150262

 |
**歌舞青春**（英文：*High School Musical*）係美國迪士尼出品嘅電視電影，喺2006年1月20號發行，碩克艾佛朗主演。

歌舞青春嘅故事背景喺一間高中，主要講述嘅係兩個學生，Troy同Gabriella，佢哋係一對戀人，同時又喺音樂方面有好大嘅興趣。佢哋同其他學生組成樂隊，一齊參加學校嘅音樂劇比賽，並克服各種困難同挑戰。

歌舞青春用歌舞嘅形式展現咗青春、友情同愛情嘅故事。呢套系列嘅音樂非常受歡迎，其中有好多經典嘅歌曲，例如《Breaking Free》同《We're All in This Together》等，成為了一代人嘅回憶。

呢套電影系列成功嘅原因之一係佢嘅正面訊息同娛樂性。佢傳達咗追求夢想、堅持自我同團隊合作嘅價值觀，同時亦呈現咗一個充滿活力同歡樂嘅高中生活。

歌舞青春嘅成功亦令佢嘅影響力延伸到其他媒體，例如舞台劇同電視劇。佢嘅成功影響到全球觀眾，成為一個備受喜愛嘅娛樂品牌。

卡士
--

* 碩克艾佛朗 演 Troy Bolton
* Vanessa Anne Hudgens 演 Gabriella Montez
* Ashley Tisdale 演 Sharpay Evans
* Lucas Grabeel 演 Ryan Evans
* Corbin Bleu
* Monique Coleman

拎
-

* 《歌舞青春》喺互聯網電影資料庫嘅資料（英文）
* 喺AllMovie了解《歌舞青春》（英文）
* （英文）歌舞青春英文官方網站
**劉千石**，JP（**LAU Chin-shek**，1944年9月12號—），人稱**阿石**，香港立法會前議員，香港職工會聯盟（職工盟）前任會長，曾經係立法會泛民主派嘅一員。

生平
--

劉千石祖籍廣東順德，廣東廣州出世。響1960年由廣州偷渡到香港。1972年，佢加入咗基督教工業委員會，開始同工會運動結緣。

### 1980年代

1980年代初，佢開始喺工會運動中冒起，成為香港獨立工運嘅領袖，當時有「香港華里沙」之稱。1985年，基本法準備起草，原本好有機會被委任入基本法起草委員會嘅劉千石，最後被剔出委員會名單，失去響建制內參與起草基本法嘅機會。呢件事響當時引起社會好大反響，就係好出名嘅「飛石事件」。同時，劉千石亦因為呢件事，令佢喺香港政壇聲名更響；而佢反對建制，為工人謀福利嘅形象就更加深入民心。

1989年，中國大陸發生「六四事件」，佢加入支聯會，支持北京學生民主運動，自此受到中華人民共和國政府進一步打壓，畀大陸沒收回鄉證，多年來冇得返大陸。

### 1990年代

1990年4月，香港民主黨前身「香港民主同盟」成立，劉千石成為創黨黨員之一。1990年7月，香港職工會聯盟成立，劉千石當選主席。1991年起，佢一直獲選為立法局（1991年至1997年）同立法會（1998年至2008年）議員。

1994年12月，劉千石就《僱傭條例草案》嘅修正案二讀時提出修訂，重成功獲得立法局通過，但港英政府官員梁文健喺草案三讀前收回草案，令劉千石嘅修訂無功而回。佢批評政府「輸打贏要」，憤而辭去立法局議員職務，成為第一個亦係唯一一個因抗議政府而辭職嘅立法局議員。

### 2000年代

2000年5月，冇回鄉證嘅劉千石得到當時香港行政長官董建華嘅協助，六四事件後第一次獲發回鄉證返廣州探望當時病重嘅母親，其後更可以多次返中國大陸。2000年6月，佢因同時持有民主黨同前綫嘅雙重黨籍，畀民主黨革除黨籍。

2004年6月，劉千石突然提出泛民主派應該同中華人民共和國中央政府「大和解」，「加強彼此互信和溝通」，但畀泛民主派同僚指摘咁做係討好中央，以換取更多機會返廣州探望母親。

之後，佢表現十分低調，甚少出席泛民主派嘅遊行活動，而佢響立法會嘅投票意向亦偶然同其他民主派議員唔同。2005年6月，劉千石、鄭經翰同陳偉業提名支持曾蔭權接任香港行政長官，而冇提名支持由大部份泛民主派推舉嘅李永達。2005年12月21號，劉千石響立法會政改方案投棄權票，係唯一投棄權票嘅議員，亦係25位泛民主派議員中唯一冇投反對票。佢發言時話：「無論呢次政改方案係獲得通過抑或被否決，都有一半人會失望。」最後，政改方案得到34票贊成，24票反對，1票棄權，得唔到三分二議員支持而被否決。

2008年，佢响第4屆香港立法會選舉嘅九龍西選區尋求冧莊，佢唔單止拒絕出席所有公開論壇同埋活動，最後輸畀梁美芬。選後，佢响香港電台一個節目入面，證實自己確診直腸癌，但係病情仍然受到控制，之後逐步淡出香港政壇。

個人榮譽
----

* 太平紳士（1997年）

攷
-

1. ↑  〈傑出民主人士系列—劉千石〉. 原著喺2005年2月17號歸檔. 喺2007年10月20號搵到.
2. ↑  民主黨：有關劉千石雙重會藉事宜
3. ↑  〈劉千石：無悔支持曾蔭權〉，《明報》，2006年6月20號
4. ↑  會議即將紀錄本，第120-123頁
5. ↑  〈太平紳士網頁〉 (繁體中文). 香港特別行政區政府太平紳士網頁.

出面網頁
----


* 劉千石喺Freebase嘅資料 改維基數據
* 〈香港特別行政區立法會 - 議員資料庫〉 (繁體中文). 香港特別行政區立法會.

| * 睇
* 傾
* 改
**香港特別行政區第三屆立法會**議員（2004年至2008年） |
| --- |
| 第2屆 ←第3屆香港立法會選舉/補選 → 第4屆 |
| 主席 | 范徐麗泰（香港島） |  |
| 地方選區 | 

|  |  |
| --- | --- |
| 香港島 | 李柱銘 · 楊森 · 馬力→陳方安生 · 蔡素玉 · 余若薇 |
| 九龍東 | 李華明 · 陳婉嫻 · 陳鑑林 · 鄭經翰 · 梁家傑 |
| 九龍西 | 劉千石 · 曾鈺成 · 涂謹申 · 馮檢基 |
| 新界東 | 田北俊 · 劉江華 · 劉慧卿 · 鄭家富 · 湯家驊 · 梁國雄 · 李國英 |
| 新界西 | 何俊仁 · 李卓人 · 周梁淑怡 · 梁耀忠 · 譚耀宗 · 陳偉業 · 李永達 · 張學明 |

 |
| 功能界別 | 林偉強（鄉議局） ·  黃容根（漁農界） ·  陳智思（保險界） ·  劉健儀（航運交通界） ·  張文光（教育界） ·  吳靄儀（法律界） ·  譚香文（會計界） ·  郭家麒（醫學界） ·  李國麟（衛生服務界） · 何鍾泰（工程界） · 劉秀成（建築、測量及都市規劃界） ·  鄺志堅（勞工界） ·  王國興（勞工界） ·  李鳳英（勞工界） ·  張超雄（社會福利界） ·  石禮謙（地產及建造界） ·  林健鋒（商界（第一）） ·  黃宜弘（商界（第二）） ·  梁君彥（工業界（第一）） ·  呂明華（工業界（第二）） ·  李國寶（金融界） ·  霍震霆（體育、演藝、文化及出版界） ·  黃定光（進出口界） ·  梁劉柔芬（紡織及製衣界） ·  方剛（批發及零售界） ·  單仲偕（資訊科技界） ·  張宇人（飲食界） · 劉皇發（區議會） ·  楊孝華（旅遊界） ·  詹培忠（金融服務界） |

Template:香港特別行政區第二屆立法會議員
Template:香港特別行政區第一屆立法會議員
| 立法機構 |
| --- |
| 議院 |
| * 一院制
* 兩院制
* 多院制
* 三院制
* 四院制
* 上議院（參議院）
* 眾議院
 |
| 議會 |
| * 議會制
* 議會黨團
* 國會議員
* 國際議會
 |
| 議會程序 |
| * 委員會
* 法定人數
* 議案 (不信任動議)
 |
| 
類型 |
| * 政治會議
* 市議會
 |
| 各國立法機構 |
| 睇 • 論 • 改 • 歷 |

**三院制**（英文：**Tricameralism**），即係指由三個議院組成嘅議會，同而家常見嘅一院制同兩院制相比，三院制同四院制係非常罕見。

歷史
--

南非嘅1983年憲法，基於種族隔離政策，白人、黑人同亞洲人係分開選出三個議院。

拉丁美洲革命家西蒙·玻利瓦理想中嘅政府，亦係由三個議院組成。一個普選嘅院負責行政，一個世襲嘅院負責立法，重有一個負責監察上面兩個院。但拉丁美洲國家獨立後受美國影响，大部分係行兩院制。

法國大革命前嘅法國舊制度亦係三院制，即係三級會議。三個院分別由教士、貴族同平民組成。

中華民國喺1947年-1992年期間行嘅就係三院制，當時構想係建基於孫中山嘅《五權憲法》學說。當中佢就提意將西方國會嘅職能打散，成立國民大會、立法院同監察院，三者都各自有一啲國會嘅權力。不過，喺《中華民國憲法》行憲之後，憲法冇訂明三個機構入面邊個先係國會，直到1957年，司法院大法官做出解釋，指明三者都等同民主國家嘅議會，即係三個機構嘅議員都係國會議員。

到1990年代，台灣實行民主化，監察院由原本嘅間選改做委任，兼且將司法院、考試院嘅人事審核權都交畀國民大會，監察院喺呢個時候開始就唔當係國會嘅一部分，中華民國改為兩院制，到2000年，立法院將國民大會虛級化。喺2005年任務型國大之後，中華民國正式邁向一院制。
**希格斯玻色子**（又叫**希格斯粒子**、**希格斯子**、**上帝粒子**）係粒子物理學標准模型預言嘅一挺自旋爲零嘅玻色子，到而家重未喺實驗中觀察到。佢亦係標准模型中最後一挺重未發現嘅粒子。

英國物理學家希格斯（P.W.Higgs）提出咗希格斯機制。喺呢挺機制入便，希格斯場引起自發對稱性破缺，重將質量賦予規範傳播子同費米子。希格斯粒子係希格斯場嘅場量子化激發，佢通過自相互作用而獲得質量。

歷史
--

自然界入便物體之間嘅相互作用，可以劃分做4種力：引力（重力）、電磁力、強相互作用、弱相互作用。喺愛因斯坦相對論解決咗重力問題後，啲人開始嘗試建立統一嘅模型，想話解釋通過後3種力相互作用嘅所有粒子。 

科學家建立咗叫做標準模型嘅粒子物理學理論，佢可以基本粒子分做3大類：誇克、輕子同玻色子。標準模型嘅缺陷，就係佢冇辦法解釋物質質量嘅來源。 

為咗修補前便講過嘅理論嘅缺陷，英國科學家希格斯提出咗希格斯場嘅存在，重甚至乎預言咗希格斯玻色子嘅存在。假設出嘅希格斯玻色子係物質嘅質量之源，係電子同誇克等形成質量嘅基礎。第啲粒子喺希格斯玻色子構成嘅場入便，受佢作用而產生慣性，最尾先至有咗質量。之後冚嘭唥粒子喺除引力外嘅另3種力嘅框架入便相互作用，統一於標準模型之下。標準模型預言咗62種基本粒子嘅存在，呢啲粒子基本都經已被實驗證實，而希格斯玻色子係最後一挺重未發現嘅基本粒子。

驗證
--

歐洲核子研究中心1991年開始設計興建嘅歐洲**大型強子對撞機**位於法國同瑞士邊境地區地下100米深、約27公里長嘅環形隧道入便，使咗總計約100億美元，於2008年9月10日正式開始調試運行。佢可以憑借能令到單束粒子流能量達到7萬億電子伏特而成為世界上能級最高嘅對撞機。科學家普遍期望喺呢部對撞機嘅幫助下，能夠發現*希格斯玻色子*。 

之不過希格斯認為，到而家經已運行多年嘅美國費米實驗室嘅萬億電子伏特加速器可能經已獲得希格斯玻色子存在嘅數據。

睇埋
--

* 標准模型
* 希格斯機制

| * 睇
* 傾
* 改
粒子 |
| --- |
| 基本粒子 | 

|  |  |
| --- | --- |
| 費米子 | 夸克 ： 上夸克 ‧ 下夸克 ‧ 魅夸克 ‧ 奇夸克 ‧ 頂夸克 ‧ 底夸克  輕子 ： 電子 ‧ μ子 ‧ τ子 ‧ 中微子 |
| 玻色子 | 希格斯玻色子  規範玻色子 ： 膠子 ‧ 光子 ‧ W同Z玻色子 |

 |
| 複合粒子 | 

|  |  |
| --- | --- |
| 強子 | 重子 ： 質子 ‧ 中子  介子 |
| 其他 | 原子核 ‧ 原子 ‧ 分子 |

 |

|  |  |
| --- | --- |
| 權威控制 | 
* LCCN: sh89005038
* GND: 4209328-4
* BNF: cb123974191（資料）
* NKC: ph705689

 |



|  |  |
| --- | --- |
|  | 呢篇同物理相關係楔位文。歡迎幫維基百科擴寫佢。睇 • 論 • 改 • 歷 |
**內碼**，喺資訊處理，特別係喺中日韓書寫系統嘅資訊處理，係指某套電腦系統同應用程式實際用嘅編碼，而今通常係某種形式嘅統一碼；統一碼喺微軟視窗內部用 UTF-16LE形式，而喺類Unix系統（包括MacOS）就係UTF-8形式。內碼亦指某種內碼之下某字符嘅號碼。

概念上，內碼同交換碼相對，但實際上，除咗喺例如圖書館學或者HZ碼等一啲個別領域之外，喺中文，就算係統一碼未廣泛採納之前，爾兩樣概念通常都重叠，即係可以話除咗少數例外情況之外，中文基本上從來都無真正嘅交換碼，而係就算跨系統都係用內碼，只係傳出去或者收到之後會轉內碼。相反，日文可以話以前ISO 2022係交換碼，即係話就算系統內部係用EUC或Shift-JIS，以前好多時都係轉咗做ISO 2022形式先傳出去或者寫入檔案。

統一碼未廣泛採納之前，唔同書寫系統嘅內碼並唔統一，而係通常各國有自己嘅內碼，中文好多時用嘅都係雙位元組編碼，漢字部分固定用兩位元組，英文部分就固定用一位元組。

未有五大碼之前，正體中文亦都曾經出現過直接用倉頡碼做內碼嘅情況，喺爾種系統，中文內碼視乎倉頡點拆字，位元組數量會介乎兩至六位元組不等，有啲似而今UTF-8嘅情況。

內碼輸入法
-----

直接用字符內碼打字嘅輸入法叫**內碼輸入法**。例如，喺用五大碼嘅系統，「字」係A672，但係喺用GB碼嘅系統，D7D6（十進制（55，54）嘅EUC形式）先係「字」。

喺用統一碼嘅系統，內碼通常指統一碼標準入面嘅編號，即係U+後面嘅十六進號碼，或者號碼嘅十進制形式。例如喺Linux，用X11跟機嘅內碼輸入法，打5B57就會打到「字」（U+5B57）。

攷
-

1. 1 2  魏令芳; 江敏妮 (1997年7月22號). 〈中字字集字碼簡介〉 (PDF) (臺灣中文). 喺2023年4月3號搵到.
2. ↑  "Why does Windows use UTF-16LE?" (英文). 2022年12月5號. 喺2023年4月2號搵到.
3. ↑  張壽萱; 徐建毅; 張建生 (1984年). 《中文信息的計算機處理》 (中國中文). 上海: 宇航出版社.


|  |  |
| --- | --- |
| Stub icon | 呢篇**內碼**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**伍醒墀**（Ng Sing-chi），又叫**伍其昌**（Ng Ki-cheung）、**伍榮賓**，係香港元朗一帶名人，而佢本身係個秀才。

伍醒墀係南邊圍伍氏人。一八七三年，南邊圍同大地主錦田鄧氏有衝突，伍醒墀都有份參加。喺一八九九年，佢帶人反抗英國接收新界，卽係新界六日戰。當中，佢有份處決來自廈村鄧嘅Tang Cheung Hing，因為佢有份貼英國人告示。伍醒墀因為咁畀英國人拉咗，呢單殺人事就成為英國接收新界，第一單謀殺案。伍醒墀認罪，供詞同時都涉及好多鄧族人。英國人判佢終身監禁，為咗平復鄉民，英國人跟住放返佢。沙埔村民認為佢係新界英雄。放咗之後，佢轉移反抗大地主鄧氏。

伍醒墀諗咗條計，令到錦田鄧光裕堂唔敢收南邊圍租。同時又開合益公司，搞元朗新墟對抗鄧氏把持嘅元朗舊墟，所以佢做過合益公司總理。亦有份搞博愛醫院，做過主席。

一八九九年打後，英國接收新界之後，鄧氏一時因為唔知某啲租咗出去嘅地響邊，因為咁無登記。二十世紀卅年代，鄧氏想喺原本細民同細族拎返來，恢復地權，伍醒墀都有份反對。

註
-

1. ↑  "The Rural History Project in Yuen Long and Field Notes on the Social History and Fung Shui of Kam Tin" (PDF).
2. ↑  "THE DANGS OF KAM TIN AND THEIR JIU FESTIVAL" (PDF).
**新蘭斯敦路球場**（愛爾蘭蓋爾文：**Bóthar Lansdúin**），又叫做**英傑華球場**（愛爾蘭蓋爾文：**Staid Aviva**）係愛爾蘭首都都柏林嘅一座大型多用途球場，可以容納51700名觀眾。新蘭斯敦路球場係全愛爾蘭橄欖球隊同愛爾蘭國家男子足球隊嘅主場，亦都係愛爾蘭島唯一一座歐洲足協頂級球場。

新蘭斯敦路球場係喺已經拆咗嘅舊蘭斯敦路球場嘅原址上面起嘅。之前，愛爾蘭足總曾經先後兩次計劃喺都柏林郊外起一座新球場，包括「愛爾蘭電訊公園球場」同「愛爾蘭大球場」，但係兩項計劃都胎死腹中。之後，愛爾蘭足總同共享主場嘅愛爾蘭橄欖球總會商量之後，決定拆除當時由愛爾蘭橄欖球總會所有嘅舊蘭斯敦路球場，再喺原址上面起一座新球場。2009年，英傑華保險同愛爾蘭足總簽訂10年贊助協議，將新球場命名為「英傑華球場」，但係好多愛爾蘭球迷依然叫新球場做「蘭斯敦路球場」。新蘭斯敦路球場喺2010年5月14號啟用。根據愛爾蘭足總同愛爾蘭橄欖球總會事前嘅協議，新蘭斯敦路球場由兩個總會共有，兩個總會以50:50出資建立「蘭斯敦路球場發展公司」運營，兩支球隊繼續共用主場，協議有效期60年。

新蘭斯敦路球場係2011年歐霸盃決賽嘅主辦球場。由於歐洲足協唔准主辦球場用贊助商個名，因此球場曾經短暫改名做「都柏林球場」。

參考
--


維基同享有多媒體嘅嘢：  
**英傑華球場**

1. ↑
2. ↑
呢篇文講廣州嘅大通寺。搵緊其它城市嘅大通寺嘅話，請睇〈**大通寺**〉。
**大通寺**（粵拼：daai6 tung1 zi2）係中國廣東省廣州市荔灣區嘅其中一個遺址。而呢個遺址係喺芳村大道中嘅北邊，珠江嘅南邊，花地涌嘅東邊，上市街嘅西邊冇幾遠嗰度。喺宋朝、元朝同清朝嘅「羊城八景」入面，佢同煙雨井一齊攞埋「**大通煙雨**」嘅名。

史
-

### 寶光寺

其實喺南漢嗰陣，呢度唔係嗌「大通寺」嘅名，而係嗌「寶光寺」嘅名。根據《南漢書》卷十七，列傳第十一寫咗嘅記錄係話咗，寶光寺係喺南漢達岸僧喺南漢時起咗嘅。而嗰陣嘅寶光寺係南漢時期7間寺嘅其中一棟。

### 「大通寺」嘅名點嚟？

到咗宋政和六年（1116年）嗰陣，有位經略使覺民就整咗個「大通慈應禪院」嘅橫額出嚟，「大通寺」就係因為噉得出嚟嘅。

### 宋朝嘅繁華

喺宋朝時，白鵝潭嘅西邊就係大通滘（依家係花地河），嗰陣係喺西江同北江嘅船成日都行過呢度。而大通滘尐水好深，重有河又闊，而且風平浪靜，嗰陣就係宋朝時廣州嘅一個大港口，就係大通港喇。由於有咗呢個港口響度，所以大通寺南邊就發展到變咗廣州嘅八大城鎮（大通鎮）喇。

### 清朝

呢間寺嘅最大一次重新裝修係喺康熙時期喇，而呢次重新裝修，係陣咗個金燦燦嘅大雄寶殿同天王殿，重喺煙雨井度起咗個六角亭同畀人上去睇景嘅煙雨樓同精舍，而間寺嘅範圍都變大咗。之後士大夫同名士都喺呢度起埋別墅都有。另外重種咗卅幾度嘅大大細細園林出嚟。。喺鴉片戰爭之前，呢度成日都睺實嗮啲嚟廣州度經商嘅鬼佬，到咗嘉慶十七年，蔣攸做咗兩廣總督之後重將海幢同花地（大通古寺嗰邊）嚟做鬼佬嘅旅遊景區，重規定到咗農曆每個月帶有「八」字嗰日（初八、十八、廿八）嚟睇，喺太陽落山嗰陣就唔畀睇喇。有位嗌靈鷲（1639——?）嘅詩僧主持咗大通寺，重加咗大通煙雨嘅出名度添。而嗰時嘅大通煙雨，就係文人墨客嘅聚集地。

到咗清朝中葉之後，由於西南涌同官窯涌成日都發生淤塞嘅嘢，搞到喺西江同北江行嘅船都改嗮行第度，而大通港就開始衰落喇。但大通煙雨嘅旅遊景區重越嚟越勁，有尐遊客重將睇景搬到河度。大通滘重有唔哩嚜捈嘅遊艇出嚟畀遊客喺花地河度睇花或晚黑喺白鵝潭度睇月光光。

大通寺嘅消失
------

### 民國嘅破壞

喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，重喺大通寺度搞咗個駐防（重起埋個卡都有）嚟儲存啲糧食，搞到整好咗成千年嘅廟都冇埋。

### 中華人民共和國成立之後

* 1953年：呢度變咗間一工廠（之前係廣州市農產品加工廠，後嚟變咗廣州果子食品廠）。
* 1958年：「大通煙雨」嘅牌坊俾人拆咗。後嚟間工廠重整大咗個曬場同職工嘅運動場，而重凈低嘅爛六角亭同塞咗嘅煙雨井都鏟走埋，得返兩樖老榕樹響度。

重建
--

1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2003年嘅7月份，廣州市就開展咗第四次嘅文物普查工作，就係芳村區文化局組織嘅文物調查入面，睇咗下轄區入面嘅文物資源，就係噉過咗一年（喺2004年10月），重嗌咗廣州市文物考古研究所入面嘅專家嚟幫手，喺之前嘅廣州果子食品廠嘅工地度挖咗煙雨井遺址出嚟，而呢個煙雨井重俾廣州市民關注咗。就係噉，成千年嘅古井重新出返嚟。到咗2005年7月，煙雨井已經俾廣州市人民政府加咗入去文物保護單位度。喺2008年8月27號，大通寺同煙雨井已經修復好，嗰度係一個細型嘅公共文化場所。

註
-

1. ↑  原句係「僧迭岸，名志清，姓梁氏，新州人……一日，渡城河西，阻風，登南岸，愛其地僻，奏請移居。後主為發帑藏，建寶光寺，使駐錫焉。於是大闡宗乘。參學至者，舍不能 容，多就田間結廬居。」
2. ↑  《番禺縣續志》卷四十記雲："國朝康熙六年，裡人肖子奇得異疾，發願贖地修復，疾愈，遂為重建，買田塘地基五十畝以益之。環寺植樹，尤擅幽邃"。
3. ↑  大通烟雨井的发现及其他 互聯網檔案館嘅歸檔，歸檔日期2019年9月10號，. 廣州文史
4. ↑  宋元"大通烟雨"今朝重现羊城 南都網

睇埋
--

* 煙雨井

連出去
---

* 明羊城八景"大通烟雨"即将免费开放 廣州圖書館
* 大通烟雨考 廣州文史
* 大通烟雨井待有出头天 南都網

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**阿貝爾羣**（粵拼：aa3 bui3 ji5 kwan4；英文：abelian group，又叫**交換羣**或**可交換羣**，英文：commutative group）係羣嘅一種，喺入面任何兩個元素做羣運算嘅時候，次序都係唔緊要嘅，亦即係話，個羣運算係交換嘅。整數配加法同實數配加法都係阿貝爾羣，而阿貝爾羣呢個概念亦都可以話係推廣咗呢兩個羣嘅概念。阿貝爾羣個名出自19世紀嘅挪威數學家——尼斯·亨利·阿貝爾。

交換羣係代數入面好重要嘅概念，一啲更複雜嘅結構，例如環、體、向量空間、代數等等都係建基於交換羣嘅概念。比起非交換羣，交換羣嘅性質簡單好多，舉例嚟講，有限交換羣同有限生成交換羣嘅分類都簡單過非交換嘅版本。

定義
--

假設G係個羣，{\displaystyle (G,\cdot )}，而「•」係羣運算。如果{\displaystyle \forall x\cdot y\in G,x\cdot y=y\cdot x}，噉G係個阿貝爾羣。任何兩粒係G入面嘅元素，佢哋喺運算之前交換位置都唔會影響出嚟嘅結果。

例
-

複數{\displaystyle (\mathbb {C} ,+)}
用{\displaystyle \mathbb {C} }表示裝住所有複數嘅集。{\displaystyle +}係普通加法。{\displaystyle (\mathbb {C} ,+)}呢個羣係一個阿貝爾羣。因為喺{\displaystyle \mathbb {C} }入面，加法次序嘅改變係唔會影響佢嘅結果。

非零分數{\displaystyle (\mathbb {Q} \backslash \{0\},\times )}
假設{\displaystyle \mathbb {Q} \backslash \{0\}}係指所有數值非零嘅分數，噉{\displaystyle {\frac {a}{b}}}而{\displaystyle a\neq 0}。{\displaystyle \times }係普通乘法。{\displaystyle (\mathbb {Q} \backslash \{0\},\times )}呢個羣都係個阿貝爾羣。

正數{\displaystyle (\mathbb {R} ^{+},\times )}
假設{\displaystyle \mathbb {R} ^{+}}係所有嘅正數，唔包括0，而{\displaystyle \times }係普通乘法。{\displaystyle (\mathbb {R} ^{+},\times )}都係個阿貝爾羣。當{\displaystyle \mathbb {R} ^{+}}嘅羣運算由{\displaystyle \times }變{\displaystyle +}嘅時候，佢就唔係個阿貝爾羣，因為佢冇「另一半」同埋「0」。

註
-


| * 睇
* 傾
* 改
羣 |
| --- |
| 常用術語 | 
* 子羣
* 正常子羣
* 溝通子羣
* 商羣
* 羣同射
* 半直積
* 直積
* 直和
* 執位

 |
| 羣嘅類型 | 
* 有限羣
* 阿標羣
* 循環羣
* 無限羣
* 可解羣
* 對稱羣
* Space group
* Point group
* 牆紙羣
* 廢羣

 |
| 有限羣 | 
Classification of finite simple groups
循環群 Zn
換位群 An
Sporadic groups
Mathieu group M11..12,M22..24
Conway group Co1..3
Janko groups J1, J2, J3, J4
Fischer group F22..24
Baby Monster group B
Monster group M
其他有限群
對稱群 *S**n*
兩面體群 *D**n*
扭計骰群
 |
| 李羣（Lie Groups） | 
* General linear group GL(n)
* Special linear group SL(n)
* Orthogonal group O(n)
* Special orthogonal group SO(n)
* Unitary group U(n)
* Special unitary group SU(n)
* Symplectic group Sp(n)

個別李羣
G2
F4
E6
E7
E8
* Circle group
* Lorentz group
* Poincaré group
* 四元數羣

 |
| 無限次元羣 | 
* Conformal group
* Diffeomorphism group
* Loop group
* 量子羣
* O(∞)
* SU(∞)
* Sp(∞)

 |
| 羣嘅理論 | 
* 循環群基本定理
* 執位性質
* 思羅理論

 |
| 
* 歷史
* 應用
* 抽象代數

 |
|  |
| --- |
| **佛教中華康山學校** |
|  |
| 校訓 | 明智顯悲 |
| 創校年份 | 1945年 |
| 佔地面積 | 4500平方米 |
| 榮譽校監 | 覺光法師 |
| 校監 | 演慈法師 |
| 現任校長 | 馬中駿居士 |
| 學生人數 | 約 700 人（共26班） |
| 老師人數 | 約 60 人 |
| 宗教 | 佛教 |
| 類型 | 津貼小學（男女校） |
| 學制 | 全日制（一至六年級） |
| 所屬團體 | 香港佛教聯合會 |
| 校網編號 | 14 |
| 地址 | 香港鰂魚涌康愉街2號 |
|
| 電話 | (852) 28844115 |
|
| 傳真 | (852) 25679897 |
| 電郵地址 | info@bcwkps.edu.hk |
| 網址 |  |

**佛教中華康山學校**（英文：Buddhist Chung Wah Kornhill Primary School，簡稱：BCWKPS）係一間政府資助嘅男女小學，座落喺香港鰂魚涌康愉街2號，1945年創校。

歷史
--

1945年，香港佛教聯合會因為社會需要，喺灣仔道117號嘅物業創辦**中華佛教義校**（即係佛教中華康山學校前身），並免費畀小學學生就讀，成為香港佛教聯合會開辦嘅第一間學校。到咗1968年，灣仔道嘅校址俾政府收返作商業發展嘅用途，於是喺香港仔華富起新嘅校舍，改名做佛教中華學校，1970年落成啟用。到1986年，因為區內嘅學生減少，加上政府想用呢塊地改辦語文學院，經過教育署同香港佛教聯合會協商，決定將鰂魚涌康山嘅一塊地撥畀呢間學校作為交換。

本校喺2007年開始轉為全日制小學。

歷任校長
----

資料由1986年起

* 鄧材殷居士（1986至1989年上午校校長）
* 何國聯先生（1987至1991年下午校校長，1991至2000年上午校校長）
* 黃錦燦先生（1989至1991年上午校校長，1991至2000年下午校校長，2000至2003年上午校校長）
* 李長馨居士（2000至2005年下午校校長以及2005至2007年上午校校長）
* 許淑慧居士（2005至2007年下午校校長）
* 丘芍雯女士（2007至2008年度）
* 陳麗珠女士（2008至2014年度）
* 吳永雄居士（2014至2018年度）
* 馬中駿居士（2018至今）

校訓
--

明智（明平等智）

明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。
顯悲（顯同體悲）

見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。

出面網頁
----

* 佛教中華康山學校
* 香港佛教聯合會
**楊埕**（**Sarbina Yeung Ching**，1993年3月13號—）係香港女藝人，曾經係框格音樂公司同無綫電視旗下藝人。2020年3月離開無綫電視。

簡歷
--

楊埕細個學咗打鼓五年，鍾意唱歌同扮演角色。佢中學讀過一間有宿舍嘅三育中學，之後轉校到香港兆基創意書院學設計、影視製作同表演藝術，曾經代表過學校參加校際話劇比賽，係香港大學讀美國安得烈大學，主修心理學同營養學。讀書時期，佢學過打鼓攞到五級，學過花式溜冰，亦考到潛水牌。

楊埕重讀緊書嗰陣，19歲（2012年）就已經簽約框格唱片公司。佢2014年參選香港小姐時，參選號碼係10號，嗰時傳媒叫佢做「清純栢芝」，但途中佢以私人理由退選，懷疑係音樂公司高層干預。而大會隨即安排咗另一位參賽者洪寧怡作為填補佢退選嘅空缺。

2015年，佢參選國際小姐香港選區，攞到冠軍做咗香港代表，同年10月去日本東京參選國際小姐決賽。

2016年，楊埕去北京中央戲劇學院讀表演系，同年拍攝電影《五月》做女主角，2017年4月加入無綫電視做部頭合約女藝員，拍咗《再創世紀》、《十二傳說》、《兄弟》等劇集。去到2020年3月就離開無綫電視，結束咗三年嘅賓主關係。

參與作品
----

### 劇集（無綫電視）

* 2018年：逆緣 飾 禮儀小姐（第17集）
* 2018年：再創世紀 飾 王子琳
* 2018年：兄弟 飾 Sandra
* 2019年：愛·回家之開心速遞 飾 Cherry
* 2019年：十二傳說 飾 鄭智秀（秀秀）
* 2019年：白色強人 飾 李樂霖
* 2020年：黃金有罪 飾 舞女
* 2020年：使徒行者3
* 2020年：踩過界II
* 2021：愛美麗幻想曲
* 2022：失憶24小時

### 電影

* 《五月》 飾 馬小燕

### 電視節目

* 香港有線電視旅遊節目《張家界》
* 上海KPop演唱會會主持
* 百度特別嘉賓主持：專訪韓國組合神話
* 星星美人魚

### 舞台劇

* 《風之后》
* 《戀上十二星座》女主角之一

### MV

* 文恩澄 - 水孩子
* King@C AllStar - 出場序
* 袁偉豪 - 馬路英雄

### 廣告

* 日本護膚品牌Sassou 代言人
* Let's beauty x sassou 美容院代言人
* 維生烏絲素：演出及主唱 陳曉東
* Adidas 止汗劑雜誌封面
* Dermes 脫毛代言廣告
* Cutis彩光醫學部美容廣告

攷
-

1. ↑  港姐"清純栢芝"楊埕宣布退賽 疑公司高層干預（白話文）

連出去
---

* 楊埕嘅新浪微博（需要註冊）
* 楊埕嘅Facebook頁
喺拓樸學入面，一個拓樸空間嘅**同胚羣**係由嗰個空間打返去自己嘅同胚所組成嘅羣，個羣嘅乘法係同胚嘅複合。同胚羣對研究拓樸學好重要，係自同構羣嘅一個例子。同胚羣係一個拓樸不變量，意思係如果兩個拓樸空間係同胚嘅話，佢哋嘅同胚羣係羣同構嘅。{\displaystyle X}嘅同胚羣用符號嚟寫可以寫做{\displaystyle Homeo(X)}。

性質同例子
-----

同胚羣可以自然噉作用喺底下個拓樸空間到。設{\displaystyle X}係一個拓樸空間，{\displaystyle G}係佢嘅同胚羣，噉個作用就係噉樣定義：

{\displaystyle {\begin{aligned}G\times X&\longrightarrow X\\(\varphi ,x)&\longmapsto \varphi (x)\end{aligned}}}
呢個係一個羣作用，因為對所有{\displaystyle \varphi ,\psi \in G}，

{\displaystyle \varphi \cdot (\psi \cdot x)=\varphi (\psi (x))=(\varphi \circ \psi )(x)}
當中粒點 {\displaystyle \cdot } 代表個羣作用，而且好容易就可以檢查到，{\displaystyle G}入面嘅單位元素（即係{\displaystyle X}嘅恆等函數）將每粒點都打返去佢自己到。如果呢個作用係遞移嘅話，就會話個拓樸空間係齊性嘅。

### 同胚羣上嘅拓撲結構

同拓撲空間之間嘅其他映射集一樣，同胚羣可以被賦予一個拓撲結構，例如緊緻開拓撲。如果底下個空間係正則、局部緊緻嘅話，羣乘法就會係連續。

如果個空間係緊緻同埋Hausdorff嘅話，噉個逆作為{\displaystyle Homeo(X)\to Homeo(X)}嘅映射係連續嘅，噉嘅話{\displaystyle Homeo(X)}就係一個拓樸羣。如果{\displaystyle X}係Hausdorff、局部緊緻同局部連通嘅話{\displaystyle Homeo(X)}都會係一個拓樸羣 。但係，存在一啲局部緊緻、可分嘅度量空間{\displaystyle X}，佢個逆映射唔連續，導致佢個{\displaystyle Homeo(X)}唔係一個拓樸羣。

喺拓樸空間範疇入面（用同胚做態射），同胚羣正正就係羣物件。

映射類羣
----

喺幾何拓樸學入面，啲人會考慮對同痕（isotopy）做商餘嘅商羣，叫做映射類羣（mapping class group）:

{\displaystyle {\rm {MCG}}(X)={\rm {Homeo}}(X)/{\rm {Homeo}}\_{0}(X)}
MCG亦都可以解讀做第0個同倫羣，{\displaystyle MCG(X)=\pi \_{0}(Homeo(X))}，呢個解讀製造左一個短正合序列（short exact sequence）:

{\displaystyle 1\rightarrow {\rm {Homeo}}\_{0}(X)\rightarrow {\rm {Homeo}}(X)\rightarrow {\rm {MCG}}(X)\rightarrow 1.}
係某啲情況，例如研究平面嗰陣，會用呢條短正合序列嚟研究同胚羣。首先會研究個映射類羣，跟住係同痕類平凡嘅同胚，最後再諗個羣擴張。

參考
--

1. ↑  "Homeomorphisms of X form a topological group". 喺22 August 2016搵到.
2. 1 2

### 書目

* Hazewinkel, Michiel, 編 (2001), "homeomorphism group", *Encyclopaedia of Mathematics*, Kluwer Academic Publishers, ISBN 978-1556080104